Sama sairaus tunnetaan nimillä narsistinen persoonallisuushäiriö /luonnehäiriö. Oikeastaan vasta tutustuminen tähän narsistisen ajan suurimpaan - PDF\nSama sairaus tunnetaan nimillä narsistinen persoonallisuushäiriö /luonnehäiriö. Oikeastaan vasta tutustuminen tähän narsistisen ajan suurimpaan\nDownload "Sama sairaus tunnetaan nimillä narsistinen persoonallisuushäiriö /luonnehäiriö. Oikeastaan vasta tutustuminen tähän narsistisen ajan suurimpaan"\n1 Henkinen väkivalta Mitä on henkinen väkivalta? Henkistä väkivaltaa on kaikki kokemamme, mikä ei palvele meidän hyödyksemme, vaan enemmänkin rikkoo persoonallisuuttamme ja henkisyyttämme. Henkisestä väkivallasta on kirjoitettu varmaankin hyvin paljon, mutta sen laajuudesta on harvalla todellista käsitystä. Kaikkein pahinta se on siellä, missä sitä ei alkuunkaan osata aavistaa ja hyväksyä sen olemassaoloa. Ensimmäiseksi tulee automaattisesti mieleen seurakunnallinen elämä. Kristillisyyden perusperiaatteisiin kuuluu käsitys ihmisen koskemattomuudesta niin Jumalan kuin ihmistenkin edessä. Rakkauden uskotaan kuuluvan siinä määrin hengelliseen elämään, että lähes kaikissa ryhmittymissä korostetaan sanankohtia, jotka kehottavat rakastamaan lähimmäistään kuin itseään. Tarkkailtuani hengellistä elämää nyt jo yli neljänkymmenen vuoden ajan, olen pakostakin tullut näkemään surullisen tosiasian, jota en enää pysty puolustelemaan tai painamaan villaisella, niin kuin koko seurakunnallisen elämäni aikana minua on kehotettu tekemään. Useamminkin olen kuullut suoranaisen vaatimuksen, että minun tulee puhua vain hyvistä asioista ja sanoa loppuun niin ja Aamen. Tuskin missään muualla on totuttu sellaisella tavalla lakaisemaan kissat maton alle kuin erilaisissa uskonnollisissa yhteisöissä. Ihmiset tuntuvat olevan lähes totaalisen sokeita ja kuuroja, kun eivät enää havaitse näitä möykkyjä kirkkokunnallisten mattojen alla, eivätkä kuule näiden pahuuden kissojen kauhistuttavaa ärinää niiden päälle astuttaessa. Olen kerta kaikkiaan kyllästynyt tällaisilla matoilla astelemiseen, ja olenkin vuosien ajan hakeutunut sellaisiin piireihin, missä tällaista ei voi tapahtua. Se merkitsee käytännössä osallistumista lähinnä pienryhmien toimintaan, sillä näissä piireissä ei voida piiloutua toisten selän taakse sellaisella tavalla kuin suuremmissa yhteisöissä. Miten voimme tuoda ongelmamme esiin sellaisella tavalla, että se selvittää meille todelliset taustatekijät, syyt siihen miksi puheet ja käytäntö ovat totaalisessa ristiriidassa keskenään? Miten kristillisyys on voinut joutua siihen alennustilaan, missä se tällä hetkellä on siinä määrin, että jokainen uskonnollinen yhteisö valittaa jäsenten katoamista ja kirkkosalien tyhjyyttä? Miksi kristilliset perustotuudet ovat joutuneet sellaiseen häpeään, että kirjoittajankin täytyy avoimesti tunnustaa, ettei hän enää luota oikeastaan mihinkään uskonnolliseen järjestelmään tai yhteisöön? Miksi vuosikymmeniä saarnaajana tunnettu henkilö toteaa kirkollisista piireistä tuleville autettaville, että kaikella sillä, mitä nämä ovat kokeneet yhteisössään, ei ole mitään tekemistä Jumalan ja Raamatun kanssa? Olenkin usealle todennut, että kaiken keskellä on sittenkin olemassa todellinen ja vanhurskas Jumala, joka inhoaa kaikkea sellaista kristillisyyttä, missä sanat ja teot ovat räikeässä ristiriidassa keskenään. Mutta miten selitämme tällaisen kehityksen? Miksi suuri osa kristillistä elämää omaa niin valtavan määrän psykopatian nimellä kulkevan sairauden ominaisuuksia? 1\n2 Sama sairaus tunnetaan nimillä narsistinen persoonallisuushäiriö /luonnehäiriö. Oikeastaan vasta tutustuminen tähän narsistisen ajan suurimpaan ongelmaan on loistavan valkeuden tavoin antanut kirjoittajalle selityksen kaikelle näkemälleen ja kokemalleen. Ongelman ydin ei ole vain yksittäisissä väärinkäsityksissä ja käytöksissä, vaan tuskallisen laajassa ihmisyyteen ja epäinhimillisyyteen perustuvassa epidemiassa, jolle ei ole mitään yksittäistä selitystä, vaan se on ikään kuin oma maailmansa, jota ei voi kuvata yhdessä kirjoituksessa. Narsismin eräänlainen oppi-isä Sam Vaknin kuvaa narsismia persoonallisuushäiriöön liittyvänä yhdeksi suurimmista mentaaliepidemioista tällä vuosituhannella, jota vastaan on taisteltava kaikin keinoin. Narsistiselle persoonallisuushäiriölle on ehkä yksi kuvaavimmista tekijöistä se, että tällaiselta ihmiseltä puuttuu lähes totaalisesti oikeanlainen ja yhteisöllinen käsitys itsestään, persoonastaan, todellisesta olemuksestaan. Hänen henkisessä ja persoonallisessa kehityksessään on aivan valtava aukko, jonka muodostumiseen ovat vaikuttaneet monet tekijät. Itse asiassa kukaan todellinen asiantuntija ei vieläkään väitä tietävänsä tämän syntymekanismin kokonaisuutta. Tiedetään vain suuri määrä erilaisia tekijöitä, joista suurin osa aivan selvästi on henkilön lapsuudessa, ensimmäisissä elinvuosissa. Myöhempien vuosien negatiiviset tekijät määräävät sitten melko suuressa määrin jo tapahtuneen vahingon kehityksen aikuisiässä. Monien asiantuntijoiden mukaan sairaus usein puhkeaa kukkaansa vasta keski-iässä. Puhuimme äsken negatiivisista tekijöistä vaikuttavina osasina. Kirjoittaja on aivan maallikko, mutta on joutunut paljon pohtimaan näitä asioita, etenkin kun on pian kuullut satojen eri ihmisten kertomuksia. Normaalin mieltämisemme mukaiset negatiiviset asiat eivät ole kuitenkaan ainoita väärään kehitykseen johtavia tekijöitä, vaan niin hämmästyttävää kuin se onkin, myös positiiviset ja hyvät asiat saattavat olla vaikuttamassa negatiivisesti tällaisen persoonan kehitykseen. Miten se on mahdollista? Koska hänen persoonallisuutensa ei pysty käsittelemään asioita normaalin ihmisen tavalla, ei hän tavallisen ihmisen tavoin ole kykenevä erottamaan väärää ja oikeaa, negatiivista ja positiivista toisistaan. Hän käsittelee kaikkea tuntemaansa, kokemaansa ja näkemäänsä aivan omanlaisensa maailmankatsomuksen mukaisesti. Hänen maailmansa usein poikkeaa tavallisen ihmisen maailmasta totaalisesti. Hänen maailmankuvansa mukaisesti hän on koko maailman keskipiste, olennaisin osa koko olemassaoloa, niin itsensä kuin toistenkin ihmisten. Urbaanitaruako? Puhumme varmaankin nyt sellaisesta, mille useampi nauraa ja ajattelee kirjoittajan päästä puuttuvan pussillisen ruuveja, etenkin kun tämä on maallikko. Mutta kaikki tämä antaa meille mitä selvittävimmän kuvan kaikesta siitä, mikä tähän asti on ollut suurena arvoituksena mielessämme. Miksi on totisinta totta se, mistä uskovaisia usein syytetään? Miksi heitä pidetään aivan oikeutetustikin aivan kaheleina, hulluina, hurmahenkisinä, tiukkapipoisina? Miksi näyttää siltä, etteivät uskovaiset todellakaan ymmärrä olevansa kutsuttuja palvelemaan, olemaan nöyriä työntekijöitä, jotka kerran ikuisuuden koittaessa toteavat vain tehneensä velvollisuutensa ansiottomina palvelijoina? Miksi niin usein näyttää siltä, ja ahdistava tunne tällaisten ihmisten lähellä melkein salpaa hengityksen, että 2\n3 nämä tapaamamme olennot tai otukset eivät olekaan ihmisiä, vaan erikokoisia. lähes kaikkivaltiaita jumalia? Kirjoittaja koki erikoisen ahaa-elämyksen joitakin vuosia sitten istuessaan Tampereen kaupungin sinisessä bussissa. Mieltä oli vuosikausia askarruttanut todella suuri kysymys. Suurin osa hengelliseen elämään osallistuvista ihmisistä oli tavalla tai toisella ajautunut tielle, millä ei niinkään puhuta Jumalasta tai Jeesuksesta, vaan lähes jokaisessa eteen tulevassa tilanteessa ihmisen huulilla oli jonkun suuren saarnaajan tai profeetan tai yleensä jumalanmiehen nimi. Kaikki palvonta tuntui kohdistuvan vain tähän suuruuteen nostettuun henkilöön, ja kaikin tavoin tuotiin esiin tämän henkilön välttämättömyys hengelliselle kasvulle. Missä oli sitten suurin ristiriita kirjoittajan mielessä? Siinä, ettei oikeastaan yksikään näistä ihmisistä noudattanut omassa elämässään ja käytännössään mitään siitä, mistä puhuivat! He näyttivät antavan kunnian ja palvonnan vain tuolle yhdelle suurelle nimelle, joka todellakin näytti olevan jopa sen yhden Nimen yläpuolella, jossa olemme kuulleet ainoana olevan pelastuksen! Tuossa bussissa istuessani valkeus täytti mieleni. Kaikkien näiden vuosien jälkeen minulle selvisi hetkessä, mistä todella oli kysymys. Yksikään näistä ihmisistä ei todellisuudessa palvonut tuota suurta nimeä tai henkilöä, ei pitänyt hänen puoltaan eikä puolustanut hänen kunniaansa. Ei yksikään! Käytäntö todisti, vaikka en sitä aikaisemmin ollut edes uskaltanut ajatella, että jokainen näistä ihmisistä oli ottanut tuon ns. palvontansa kohteen keppihevosekseen ja todellisuudessa palvoi omaa itseään kaiken tämän savuverhon suojissa. Sillä jokaisella näistä ihmisistä oli oma näkemyksensä siitä totuudesta, mitä hän sanoi puolustavansa ja jonka puolesta hän taisteli! Ja tämä valistuminen antaa vastauksen kaikelle sille väärälle, minkä voimme nähdä kristillisessä maailmassa. Jumala ja ihminen ovat vaihtaneet paikkaansa näiden ihmisten vääristyneessä maailmankuvassa. Jumala onkin enää vain palvelija, kuin karamelliautomaatti, josta aina putoaa jotakin hyvää, kun hurskas persoona esittää toivomuksensa rukouksen muodossa ja pudottaa sen raha-aukkoon! Ihmettelemmekö vielä, että niin usein tunnemme sekavia ja pelottavia tunteita näiden kristillisten ihmisten ei vaan jumalien lähellä? Elämme ajassa, jossa narsismi räjähdysmäisesti lisääntyy ja valtaa alaa. Paras nimitys sille on ilkeä itserakkaus. Se ei perustu yhteisölliseen ajattelutapaan, vaan perustuu aina vain selvemmin vääristyneeseen omakuvaan. Me elämme kaikesta huolimatta ihmisten maailmassa, ja jos yhteisöllisyyden käsite katoaa, on järjestelmä tuomittu ajautumaan kaaokseen ja itsetuhoon. Useammaltakin autettavaltamme olemme kuulleet, miten erikokoiset vapaiden suuntien seurakunnat vähitellen hajoavat ja katoavat jäsentensä tai johtajiensa välisissä valtataisteluissa. Tämä todistaa puhumamme asian puolesta, sillä tällä tavoin vääristynyt ihminen ei pysty näkemään kokonaisuutta, yhteisöä, seurakuntaa, vaan toteuttaa vain omia päämääriään välittämättä kylvämästään tuhosta ja henkisestä kuolemasta. Häntä ei aiheuttamansa tuho vaivaa, koska hänellä ei ole omaatuntoa. Hänellä on vain jotakin siltä näyttävää, hämäävää, petollista. Hän itkee sopivalla kohden, pyytää joskus anteeksikin, mutta vain palvellakseen omaa näkemystään, omaa suorastaan jumalallista asemaansa murenevassa yhteisössään. Hän on tehnyt kaikkensa oikean 3\n4 asian eteenpäin viemiseksi, ja kaikki pakoon lähtevät tai vastustelevat ovat vihollisen asialla, ja siksi hänellä on oikeus tuhota kaikki vastaan olevat tekijät ja ihmiset. Jos hän saisi päättää, laillistaisi hän jopa kuolemantuomion! Onko kirjoittajalta kaksi pussillista ruuveja hukassa? Varmasti monen mielestä. Mutta jos otamme aikaa pysähtyäksemme ja miettiäksemme, kootaksemme yhteen tarpeeksi suuren määrän näkemäämme ja kokemaamme, emme voi muuta kuin hyväksyä kirjoittajan ajatukset. Tällaista ei tapahdu vain suurissa uskonsodissa, vaan kaikki on päivittäistä tosiasiaa niin pienemmissä kuin suuremmissakin yhteisöissä myös meidän maassamme. Olemme kokeneet sellaisen määrän henkistä väkivaltaa, ettemme enää ole kykeneviä näkemään oikeaa ja väärää. Me olemme lähes kaikki jonkinlaisia uhreja, joiden näkökyky on pyritty pimittämään, jotta emme näkisi minne meitä johdetaan ja kuinka meitä käytetään hyväksi. Kirjoitamme näistä asioista suurelle yleisölle ja siksi emme lainaile liiaksi raamatunlauseita. Uudessa Testamentissa kuitenkin aivan selvästi tuodaan julki lukemattomia kertoja se, kuinka uskonnollisessa elämässä pyritään hyötymään kanssamatkaajista aivan häikäilemättömälläkin tavalla. Kirjoittaja on varmaankin yksi harvoista palvelijoista, joka ei ole lähtenyt mammonan tavoittelun perään. Erikoista on se, että häntä on yli kolmenkymmenen vuoden ajan syytetty uskovaisten rahojen taskuunsa pistämisestä. Oikeastaan jokaisella työssämme mukana olleella on oma talo ja suuri osa heistä matkustaa ulkomaille useita kertoja vuodessa. On aina ihmetyttänyt se, mistä näille ihmisille riittää sellainen määrä niin kotimaan kuin ulkomaankin valuuttaa. Kirjoittaja on palvellut näitä ihmisiä yli kolmenkymmenen vuoden ajan, eikä hän omista oikeastaan yhtään mitään. Kirjoittaja on saanut vuosikausien ajan niin pientä korvausta työstään, ettei edes eläkettä ole kertynyt. Eikä oikeastaan kukaan näistä ihmisistä pidä yhteyttä, koska kirjoittaja on heitetty yli laidan kelvottomana palvelijana, joka ei suostu jatkamaan virkaansa ilman palkkaa. On siis todistettu, että kirjoittaja on aivan pähkähullu, kun on antanut näin kohdella itseään! Mutta kirjoittaja on ollut korkeakoulussa, missä on saanut lähes tohtorin tittelin aiheena henkinen väkivalta, narsistinen persoonallisuushäiriö. Tätä tietoa ja tietoisuutta ei pysty välittämään mikään muu oppilaitos. Sen voi oppia vain itse kokemalla. Aikanaan vihollinen tarjosi Herrallemme kaikkia maailman valtakuntia, kunhan Hän vain kumartaisi tätä. Tiedämme tuon kohtaamisen lopputuloksen, sillä oli kysymys Henkilöstä, jonka ei tarvitse taistella vallasta. Elämme kuitenkin ajassa, jossa vallanhimo on niin yleistä ja suorastaan jokapäiväistä, että koko kristillinen maailmakin on omaksunut, osittain itse sitä tajuamatta, melkoisen määrän narsistista vallanhimoa. Mistä seurakunnan Herra aikanaan kieltäytyi, siinä nykyajan valveutunut seurakuntalainen ja erikoisesti johtaja uskoo omaavansa nyt suuremman ymmärryksen ja seurakunnan parhaaksi on kumartanut tosi syvään pimeyden herran edessä, saavuttaakseen kyseenalaista ja tilapäistä arvostusta ja valtaa. Aivan erikoinen piirre on suosittu kaatumiskäytäntö jo lähes kaikissa hengellisissä piireissä. Tulkoon mainituksi, että taaksepäin kaatuminen mainitaan Raamatussa vain kaksi kertaa, kumpikin negatiivisessa mielessä. Koko raamatullinen esikuvallisuus, 4\n5 rinnalla eri kansojen omaksumat alamaisuuden osoituksen merkit, perustuu nöyrään kasvoilleen heittäytymiseen korkeamman vallan edessä. Ei voitaisi kuvitellakaan, että joku olisi hallitsijan edessä heittäytynyt selälleen, koska ei ollut kiinniottajia, ja pää olisi saanut aikamoisen kolautuksen. Mitä siis pohjimmiltaan kertoo nykyinen suuntaus taaksepäin kaatumisineen? Kirjoittajan mielestä se on osoitus todellisen kunnioituksen ja arvostuksen puutteesta. Ns. kristillinen seurakunta on saavuttanut laaja-alaista arvostusta sen jälkeen kun on alkanut kumartaa väärän arvovallan edessä. Samalla on kadonnut alkuperäinen ymmärrys nöyrästä palvelemisen hengestä, niin ettei oikeastaan kukaan enää siteeraa kohtaa, jossa kehotetaan olemaan herroina hallitsematta toisia seurakuntalaisia. Vallankäyttö on jotakin niin huumaavaa ja kokonaisvaltaista, että se vie armotta mennessään. Väärään vallankäyttöön liittyy kuin siamilaisena kaksosena arvostuksen vaatimus. Kumpikin on totaalisessa ristiriidassa alkuperäisen raamatullisen sanoman kanssa. Siksi kaikki tulee suorittaa monimutkaisen savuverhon suojassa. Tämä vallanhimo ei koske vain seurakunnallisia virkamiehiä, vaan aivan alimman tason siivoojamummoakin. Me vain emme ole ollenkaan tottuneet ajattelemaan tähän suuntaan, ja siksi tämä väärä vallankäyttö on jäänyt tuon savuverhon peittämäksi. Me olemme vain puhuneet fanaattisista ihmisistä, tiukkapipoisista niuhottajista, uskonnollisista hurmahengistä. Olemme usein lainanneet Marxin ajatusta, että uskonto on oopiumia kansalle. Huomaamatta on jäänyt melko totaalisesti, etteivät nämä ihmiset loppujen lopuksi olekaan niin hauskoja ja höperöitä, vitsin aiheita. Toki he ovat sitäkin, mutta nyt yli neljänkymmenen vuoden kokemuksen jälkeen on minun pakko todeta, että jokainen näistä kummallisuuksista on todellisuudessa kulkenut ruumiiden ylitse, jättäen tievarsille rampautuneita ja rikkinäisiä ihmisiä! Hedelmistään te heidät tunnette! Tiedämmekö mitä hedelmä tarkoittaa? Yksi istuttaa, toinen kastelee, mutta se ei vielä tarkoita hedelmää. Saarnaamista ja hurmahenkistä todistamista on kautta aikojen pidetty kristityn hedelmänä, jopa sitä jos lihaosastolla huutaisimme vakuuttuneisuudessa, että jokainen kuulija nyt alkaa toden teolla etsiä pelastusta: Saanko kilon läskiä, halleluja, Jeesus pelastaa! Vastaavaa on tehty kymmenet vuodet, ja jos se merkitsee hedelmää jonkun mielestä, niin sitä kyllä riittää. Hedelmä on eräässä mielessä tulos meidän kylvötyöstämme, toiminnastamme, ei itse toiminta. Vierailkaamme eri seurakunnissa nähdäksemme hedelmiä. Jos vertaamme istuimia hedelmälaatikon pehmustettuihin lokeroihin, tarvitsemme tuskin enempää kuin yhden laatikon parhaassa tapauksessa. Pienemmissä yhteisöissä riittää yksi kennosto, ja suurimman osan siitä voisimme täyttää kivillä ja pyytää Taivaallista Isää tekemään niistä lapsia Aabrahamille. Eräs kuvaus käyttää esimerkkinä lyhteitä. Lyhde ei muodostu meidän puheistamme eikä kristillisestä käytöksestämme, vaan se on hedelmä toiminnastamme elovainioilla. Hengen hedelmät tarkoittavat jotakin hieman muuta. Ne ovat annetut meille, jotta elämämme tuloksena voisi olla toisia samankaltaisia hedelmän kantajia. Nyt näemme käsitteiden sekavuuden ja kristillisen elämän hedelmättömyyden. Mistä kaikki johtuu? On lähes totaalisesti kadonnut käsitys kristillisen sanoman koko- 5\n6 naistodistuksesta, sillä Raamattua ei lueta juuri ollenkaan enää, ja vain harvalla on käsitys siitä, mitä se ylipäätään pitää sisällään. Sen sijaan että etsisimme Jumalan tahtoa Hänen Sanastaan, me saamme yhä vain uusia hengellisiä päähänpistoja ja etsimme niille puolusteluja ja perusteluja Raamatusta. Eli innoituksemme lähde ei olekaan Sanan jumalallisessa innoituksessa, vaan inhimillisessä mielessämme. Me emme enää etsi entisaikojen turvalliseksi tunnustettuja ja koeteltuja teitä, vaan kaipaamme aina vain jotakin uutta ja kiinnostavaa. Elämässä pitää olla sykettä ja koko ajan jotakin uutta ja innostavaa! Ja kun mielen täyttää tarpeeksi suuri innostus ja innoitus, riittää se valaisemaan Sanan totuudet juuri siinä valossa mikä sopii sen hetkisiin odotuksiimme. Sana ei siis enää olekaan valkeus teillämme ja jalkojemme valo, vaan oma innoituksemme on tullut hakuvaloksemme. Eli jälleen kaiken keskellä palautuu mieleen tuo ajatuksemme: kaiken keskellä on kuitenkin vielä olemassa todellinen Jumala, jolla ei ole mitään tekemistä innoitustemme ja mielemme hakuvalojen kanssa! Ihminen kuulemma selällään maatessaan pystyy parhaiten ajattelemaan ja samaan uusia ideoita. Kasvoilleen maahan heittäytyessään hän kuitenkin osoittaa alamaisuutensa ja vajavaisuutensa korkeamman voiman edessä. Eivätköhän parhaat ja iankaikkisuudessa kestävät ajatukset tule juuri noina hetkinä, kun silmämme ovat suljettuina ja jumalallinen läsnäolo täyttää ilmapiirin! Ehkä juuri selälleen heittäytyminen on aikaansaanut sen, että aivan vääränlainen vallankäyttö on yleistynyt kautta koko kristikunnan. Hengellisen toimintamme hedelmänä ovat olleet vain entistäkin rikkinäisemmät ihmisrauniot, sen sijaan että nämä olisivat saaneet parantua ja eheytyä jumalallisessa ilmapiirissä. Vallankäyttö kuluttaa energiaa, merkitsee jatkuvaa ja lisääntyvää tarvetta sen lisäämiseen. Valta ei roiku ilmassa, ei leijaile kuin sumuna kansan keskellä, ei tule kuin sade taivaalta, kuin virta joenuomassa. Vallan harjoittaminen ei ole vain sanoja tai uusia määräyksiä. Se valta josta puhumme, käyttää energianaan ja voimanaan kanssamatkaajia, jotka omalla alistuneisuudellaan maksavat kovan hinnan kaikesta vallankäytöstä. Neljäkymmentä vuotta seurakunnallisessa elämässä on avannut tämän tosiasian silmieni eteen. Juuri siksi Herramme korosti jo itsensä kohdalla tehtäväänsä palvelijana, ei vallan käyttäjänä. Kansakunnissa valtiaat herroina hallitsevat ja päättävät ihmisten elämästä. Niin ei missään suhteessa tule olla kristillisessä seurakunnassa. Jo noin neljäkymmentä vuotta sitten heräsi mielessäni ajatus, että suurin osa uskovaisuudestamme perustuu siihen, että näemme toiset ihmiset huonompina kuin itsemme. Silloin taisin sanoa, että yli 90 % hengellisyydestämme perustuu omaan ylivoimaisuuteemme. Muutamia vuosia sitten korjasin prosentin 95:een. Ja kaikessa tässä on juuri tuon hallitsemisen perusolemus. valtaa käyttävä automaattisesti omaksuu ajattelun, minkä mukaisesti hänellä on oikeus käyttää muita ihmisiä tavoitteidensa täyttämiseen. Hän ei missään tapauksessa ilmaise vallankäyttönsä perustuvan hyväksikäyttöön, vaan hän aina keksii jonkin hurskaan motiivin tai verukkeen, niin että hyväksikäytön uhrille ei tule mieleenkään että häntä jollakin tavoin petettäisiin. Miksi seurakuntien penkkirivit siis ammottavat tyhjyyttään? Eikö olisi viimeinen hetki ymmärtää, että hyväksikäytetyt ihmiset viimeinkin ovat tajunneet, että he ovat 6\n7 vain välikappaleita petollisessa uskonnollisessa näytelmässä? He eivät ole mitään luopioita tai kylmenneitä seurakuntalaisia, vaan he ovat rehellisiä ja toteavat, että mitä hyötyä on kaikesta tästä uskonnollisesta teatterista, jossa sanat ja todellisuus eivät pääse kohtaamaan toisiaan! Jossakin mielessä nämä seurakunnallisesta elämästä etäisyyttä ottaneet ihmiset varmaankin ovat rehellisempiä kuin osa jäljelle jääneistä. Tarvitaan siis jokin radikaali muutos koko alueella. Aikanaan Erik Ewalds kertoi siitä, kuinka uskovaiset aina sanovat, että pitäisi rukoilla että heistä tulisi sitä ja sitä. Hän totesi ykskantaan: Meidän tulisi rukoilla, että uskovaisista tulisi ihmisiä! Tässä onkin ongelmamme ydin. Lähes kaikki inhimillisyys ja ihmisyys on kadonnut uskonnollisista yhteisöistä. Koska ihminen ei ole hyväksynyt omaa ajallisuuttaan ja rajallisuuttaan ja haluaa paeta kaikkea epämiellyttävää ja arkipäiväistä, on hän jatkuvan sunnuntain tavoittelussaan päätynyt ratkaisuun, joka merkitsee hänen päättäneen olla enemmänkin jumala kuin ihminen. Tämä itsepetos on niin miellyttävä, että hän katsoo näin suuren asian puolesta kannattavan pettää niin itseään kuin muitakin. Aika roisia, eikö vain? Itsepetos on vihoviimeisintä mitä uskovainen itselleen voi tarjota. Ja kun on lähdetty itsepetoksen tielle, avautuu eteen lavea tie, jolle mahtuu oikeastaan mitä tahansa. Avautuu koko maailma kaikkine tarjouksineen ja houkutuksineen, eikä väärä vallankäyttö vaivaa omaatuntoa oikeastaan ollenkaan. Itse asiassa omatunto on helppo kadottaa lähes kokonaan, niin että voi vapain ja iloisin mielin toteuttaa kaikkia mielitekojaan, ja innostuksen hakuvalo löytää yhä vielä sopivia kiinnekohtia Jumalan Sanastakin. Oikeastaan koko Raamattu tukee maailmallisia näkemyksiä tällä lavealla tiellä, koska ymmärrys on nyt lisääntynyt, niin että aivan oikeutetusti voidaan esittää kysymys: Onko Jumala todella sanonut? Eihän toki tässä uudessa innoituksessa ja uudessa valkeudessa kukaan enää ajattele sitä, että Jumala todella tarkoittaisi sitä mitä Sanassa sanotaan. Ihminen on saavuttanut sellaisen viisauden ja olotilan, missä hän viimeinkin tajuaa olevansa vapaa tekemään mitä tahansa, toteuttamaan salaisimmatkin mielihalunsa. Koska ihminen on hylännyt asemansa luotuna olentona, on hän sairaalla tavalla omaksunut Luojan valta-aseman. Koska hänellä kuitenkaan ei ole mitään todellista valtaa eikä voimaa, ei myöskään mahdollisuutta luoda jotakin todellista ja uutta, joutuu hän turvautumaan hyvinkin tuomittaviin ja vääriin metodeihin toteuttaessaan itse omaksumaansa asemaa. Hänen on jostakin saatava aineisto päämääriensä saavuttamiseksi, ja siksi on kehiteltävä jotakin. Hänelle ei ole väliä sillä kuinka todellista kaikki on, hän vain pyrkii eteenpäin narsistisella urallansa. Jossakin mielessä hän on kuin vahvassa humalatilassa oleva kadulla lihaksiaan pullisteleva mies. Hän saattaa huutaa ja räyhätä ja uhkailla valtavilla voimillaan, osoittaen ylivoimaisuuttaan, mutta niin kauan kuin hän ei antaudu sylipainiin tai nyrkkeilyotteluun jonkun vastaantulevan kanssa, on kaikki vain ilmaan hosumista. 7\n8 Yksin uhoaminen on siis hyvin huvittavaa ja ärsyttävääkin. Katsojien pilkalliset ilmeet johtavat vähitellen siihen, että voimiaan pullisteleva kohdistaa ärtymyksensä johonkin esineeseen tai henkilöön. Ensimmäiseksi saattaa lentää jonkin liikkeen roska-astia seinää vasten, tai sitten lähelle pysäköity auto saa potkun kylkeensä. Jos omistaja on lähistöllä, syntyy jo tilanne missä mitataan eri osapuolien voimavaroja. Harvemmin uhoaja kuitenkaan ryhtyy todelliseen voimainmittelöön, vaan entistä pahempia herjoja heitellen jatkaa horjuvaa kulkuaan kohti jotakin. Jos yleensä ottaen kaikki uhoaminen jäisi näin harmittomiin ympyröihin, olisi tämä elämä paljon helpompaa elää. Todellisuus on kuitenkin osoittanut, että kaikki uhoaminen tavalla tai toisella vaatii energiansa, ei vain uhoajalta, vaan kohdattavilta ihmisiltä. Uskovaiset ihmiset harvemmin esiintyvät juovuksissa, mutta he ovat jonkinlaisten muiden huumaavien aineiden vallassa. Raamattu puhuu melko paljon juovuksissa olemisesta ja tarkoittaa monessa kohtaa epäraitista hengellisyyttä. Tämän mielikuvan mukaisesti tänä päivänä kohtaamme jopa aivan raivohulluja juoppoja, joiden käytöksessä ja puheessa ei ole mitään mieltä. Juopua voi siis muustakin kuin alkoholista tai huumeista! Nykyisen tietämyksemme mukaan, vaikka esittämämme asia jollekin voi olla urbaanitarinoita, suurin osa hengellisestä hurmoksellisuudesta ei ole jonkin taivaallisen voiman osoittamista tai kunnioittamista, vaan tarkemmin tutkittuna kaiken taakse kätkeytyy rajaton vallanhimo. Miksi joku käyttäytyy muista poiketen, tarkoituksellisesti ja kaikkien huomiota etsien, pyrkien tuomaan esiin jotakin aivan kumouksellista ja uutta, mistä kukaan toinen ei vielä ole puhunut? Miksi saarnamies jo ennen varsinaista puhettaan varoittaa kuulijoita olemaan todella tarkkaavaisia, koska hän on puhuva jotakin aivan erinomaista ja uutta? Miksi jostakin tällaisesta tarvitsee huomauttaa? Eikö yleisö ilman eri mainintaakin huomaa kaiken erinomaisen ja uuden? Saarnaaja olisi selvyyden vuoksi voinut sanoa suoraan: Muistakaa nyt kuinka erinomainen ja muita parempi ihminen minä olen. Minulla on aivan erikoinen arvovalta teidän kaikkien ylitse, joten olkaa varmoja siitä että tiedätte osoittaa minulle ansaitsemaani arvostusta! Mietipä tarkemmin kaikkea kokemaasi ja näkemääsi! Tämä valtataistelu on käynnissä kaikilla eri hengellisyyden tasoilla, niin saarnaaja- kuin siivoojamummotasollakin. Miksi paha olo ja ahdistuneisuuden tunne ei rajoitu vain joihinkin äänekkäisiin ja hurmoshenkisiin kokouksiin, vaan aivan päivittäisissä tapaamisissa saa kokea olevansa ala-arvoinen persoonallisuus jopa naapurin Maijan seurassa? Maija on aivan tavallinen seurakuntalainen, ei pidä pyhäkoulua eikä osallistu kovin innokkaasti mihinkään aktiivisiin seurakunnan toimintoihin, mutta on täynnä pyhää kiivautta kaikkea maallista kohtaan. Niinpä hän aktiivisesti tarkkailee muiden seurakuntalaisten elämää, pukeutumista, valojen sammuttamista illalla, ostoksilla käyntiä, mahdollista ehostusta. Rauhaa, rauhaa, naapuri. Elämme todella pahassa ajassa, oletko kuullut kuinka se ja se teki sitä ja sitä? Et kai sinä ole laittanut kulmaväriä, kun näytät niin virkeältä? Olemme tottuneet pitämään Maijan kaltaisten ihmisten käytöstä hurmahenkisenä, fanaattisena, erikoislaatuisena. Mutta nämä ihmiset luovat ympärilleen niin laajan ja ahdistavan ilmapiirin, että jokainen heidän kanssaan tekemisiin joutunut tuntee hen- 8\n9 keänsä ahdistavan. Kukaan ei todellisuudessa haluaisi kohdata Maijaa sen paremmin kadulla kuin ei seurakunnassakaan. Veli hyvä, kyllä sinä olet aivan maailman ihmisen näköinen tuollaisen tukan kanssa! Voi sisar hyvä, kuinka sinä nyt tuollaisen hameen kanssa tulet ihmisten ilmoille? Voi sisar hyvä, kyllä puserosi on aivan liian tiukka! Voi hyvänen aika, kuinka te nuoret niin myöhään vielä olitte ulkona sellaisessa seurassa! Joidenkin ihmisten kohdalla tällainen valvonta ja jopa kotiin puhelimella soittaminen on saanut aikaan niin suurta ahdistusta, että mielen täyttää suuren osan aikaa ajatus: miten voin mennä ulos kohtaamatta tätä ihmistä, miten voin välttää vastaamasta puhelimeen silloin kun hän soittaa? Omassa elämässäni oli pitkä vaihe, jolloin tällainen tarkkailu johti suoranaiseen henkiseen ahdistukseen. Minua ja ystävieni tekemistä ja kulkemista ja yhdessäoloa tarkkailtiin sellaisella tavalla, että alkoi tuntea itsensä joksikin vakoojaksi tai agentiksi, jonka täytyi suunnitella elämänsä pienintäkin piirtoa myöten. Jos se ja se soittaa, älä kerro että olen täällä. Muistakin varoa puhumasta minusta mitään! Siihen aikaan pidin näitä suorastaan raivostuttavia ihmisiä vain fanaattisina, äärimmäisen kiusallisina persoonina, joita minua vaadittiin rakastamaan siitä huolimatta ja olemaan yhteistyössä heidän kanssaan. Yritin rakastaa heitä, vaikka minulla oli todella paha olo ja mieli. Ajoittain kuvittelin heidän tulevan oven taakse moittimaan minua jostakin tai viemään pois joitakin minulle työtäni varten uskottuja laitteita. Pahimpina hetkinä mielen valtasi sellainen suoranainen raivo, että olisin mahdollisesti pahoinpidellyt nämä ihmiset henkihieveriin, jos olisivat avoimesti hyökänneet minua vastaan! Tänä päivänä näen asian todella vakavana. Jos joidenkin ihmisten käytös provosoi sellaisella tavalla toista seurakunnan jäsentä, ei ole kysymys vain fanaattisuudesta ja erikoisuudesta, vaan mitä konkreettisimmasta henkisestä väkivallasta, joka on vallinnut tuossa hengellisessä yhteisössä vuosikymmenien ajan. Itse kukin on ollut sitä mieltä, että hänellä on oikeus tehdä toiselle oikeastaan mitä vain, hengellisyyden ja oikeaoppisuuden varjolla! Olen nähnyt samaa vääryyttä kaikissa hengellisissä yhteisöissä, mutta tietyissä piireissä kaikki on saavuttanut aivan uskomattomat mittasuhteet. Koska ihmiset eivät omaa mitään todellista ja omaa, on heidän edettävä hengellisyydessäänkin kuin kasaten toisten ruumiita alleen. Kun todellinen katoaa, tulee sijalle kuvitteellinen, valheellinen, petollinen. Tämä ei koske vain yksilöitä, vaan se muodostuu hyvin helposti yhteisölliseksi, jos pahuuden kohteena on yhteinen vihollinen. Niinpä tämä valhe kehitellään niin vaikuttavaksi ja kokonaisvaltaiseksi, että sen uskovat jopa merkittävät johtohenkilöt. Sana ilmoittaa, että tarvitaan vähintään kaksi todistajaa. Mutta nämä kaksi todistajaa voivat olla myös vääriä todistajia, jotka saavat mukaansa tusinan muita vääriä todistajia. Profeetta Miikan aikana neljäsataa väärää profeettaa todisti häntä vastaan. Tämän opetuksen on unohtanut monikin suuri opettaja ja seurakunnan johtaja, haluten säilyttää ihmispalvonnan. Tämä valheellisuus ja petollisuus ovat itselleni olleet yksi käsittämättömimmistä asioista elämäni aikana. Vasta nyt perehdyttyäni narsistiseen persoonallisuushäiriöön 9\n10 olen saanut vastauksen lähes kaikkiin kysymyksiini. On varottava väittämästä, että kaikki nämä kiusaajani olisivat persoonallisuushäiriöisiä (käyttäessäni sanaa persoonallisuushäiriöinen tarkoitan yleensä narsistista persoonallisuushäiriötä eli psykopatiaa). Yksi suurimmista vielä opittavista asioista on varmaankin juuri tässä kohtaa. On todella valtava määrä ihmisiä, jotka käyttäytyvät siinä määrin narsistisesti, että on todella vaikea tietää mitä nämä ihmiset todella ovat. Missä määrin heissä on persoonallisuushäiriötä, missä määrin he vain ovat narsistisia? Missä vaiheessa täytyy alkaa puhumaan psykopatiasta? Olisiko yksi peruskriteereistä omantunnon puutteessa? Miten niin monet tuntemistani kristillisen seurakunnan jäsenistä ovat voineet niin kokonaisvaltaisesti valehdella ja perustaa koko kristillisen elämänsä aivan kuvitteellisten ja väärien uskomusten varaan? Kaikesta päätellen, vuosien tarkkailun jälkeen, ei voi olla tulematta siihen johtopäätökseen, ettei heillä voi olla omaatuntoa ollenkaan. Vai onko heillä sairas tai puutteellinen vai valikoiva omatunto? He uskovat olevansa erikoisella tavalla Jumalan valitsemia ja armoittamia uskovaisia, joilla on erikoisasema kaikkien muiden uskovaisten keskuudessa. He uskovat menevänsä tuon puoleiseen aivan erikoisissa olosuhteissa, kuin yksityiskäyttöön varatulla ylöstempaamisella. Ja silti heidän elämänsä on täynnä valhetta, petosta ja ääretöntä henkistä julmuutta toisia uskovaisia kohtaan! Juuri nämä ihmiset ovat tuottaneet suurinta mielipahaa niin minun kuin ystävienikin elämässä, siinä määrin että ajoittain olemme toivoneet mieluummin kuolemaa kuin elämän jatkamista tällaisten ihmisten kanssa. Suurin vastustus ja ahdistus eivät siis ole tulleet ulkopuolisten ihmisten taholta, vaan omat koirat ovat purreet ja haavoittaneet luita myöten. Oikeastaan millään tasolla ei seurakunnallinen elämä toiminut eheyttävästi ja hyvää hedelmää tuottaen. Oli ahdistavaa kohdata uusi päivä ja avata saapuneet kirjeet, joista ei juuri yksikään sisältänyt mitään henkisesti tai hengellisesti kohottavaa, vaan saimme harvojen ystävieni kanssa olla jatkuvan panettelun ja moitinnan kohteena. Siitä huolimatta oli päällimmäisenä vaatimus nöyrästä ja mieluiten ilmaisesta palvelemisesta. Yhteistyössä olisi oltava, vaikka toiselta osapuolelta ei ollut odotettavissa mitään kehittävää eikä elämää ruokkivaa! Tämä ei ole missään suhteessa sellaista kärsivällisyyttä vaativaa yhteiselämää, mitä Sana edellyttää meidän elävän. Meidän odotetaan elävän yhdessä samanmielisten, samalla tiellä kulkevien kanssa. Aikanaan lähes kolmekymmentä vuotta sitten puhuin eräässä pienemmän piirin kokouksessa kalaverkosta, johon kerääntyy monenlaisia kaloja ja mereneläviä. Heti kokouksen jälkeen sain todella tylyn tuomion, koska olin puheessani esittänyt toivomuksen, että saisin verkkooni vain hyviä kaloja, kuten lohia tai vastaavaa. Miksi tällaisen toivomuksen esittäminen tuomitaan? Jälkeenpäin olen usein ajatellut, että olen ollut kuin kalastaja, jolta on jatkuvasti anastettu kaikki parhaat kalat, ja koriini on jäänyt vain iljettäviä, limaisia otuksia, joita ei edes käteen rohkene ottaa. Raamatussa annetaan ymmärtää, että tällaiset otukset heitetään takaisin mereen, mutta nyt näytti pidempään siltä, että juuri nämä kerättiin talteen ja lohikalat heitettiin takaisin veteen. 10\n11 Kuinka usein tulikaan uusia ihmisiä kiinnostuneina toiminnastamme. He kävivät muutaman kerran, kunnes joku porukastamme pyysi heidän osoitteensa ja puhelinnumeronsa. Sen jälkeen heistä ei kuulunut mitään. Yksi perussyistä oli ilmeisestikin se, että heitä valistettiin joillakin yksittäisillä, erikoislaatuisilla ilmestyksillä tai opetuksilla, jotka kerta kaikkiaan olivat heille käsittämättömiä. Oli tuskin kahta opettajaa, jotka olisivat olleet yksimielisiä keskenään. Hallitseminen ja vallanhimo asettivat vaatimuksia, joiden täyttäminen johti toisten allensa tallaamiseen ja jatkuvaan valtataisteluun. Kuka meistä on suurin? Tutkikaamme asiaa, voisiko se olla kukaan muu kuin minä? Katsokaa, kuulkaa, mitä minulla on sanottavana! Minulla on aivan erikoinen ja varmastikin merkittävin näky ja kyky nähdä asioita. Markku Vuori Copyright


Pepe putosi mitaleilta: "Vain voittajat muistetaan" – Forssan Lehti\nPepe putosi mitaleilta: "Vain voittajat muistetaan"\nSomerolainen Pepe Roller jäi täpärästi mitaleilta rullakiekon SM-liigassa. Välierissä Vuorelan Veikoille pudonnut Pepe sijoittui sarjassa neljänneksi.\nPepen sijoitus liigassa määräytyi lopulta runkosarjan mukaan. Runkosarjassa toiseksi sijoittunut somerolaisjoukkue olisi ollut sarjassa pronssilla, mikäli runkosarjan voittanut Pahalampi olisi edennyt loppuotteluihin saakka.\nPahalampi taipui välierissä kuitenkin runkosarjan neloselle KooVee Rollersille voitoin 1–2. KooVee ja Veikot ratkaisevat kullan ja hopean kohtalon, välieriin jäänyt Pahalampi vie pronssin Pepen nenän edetä, koska sijoittui runkosarjassa somerolaisia paremmin.\nMitaleilta jääminen ei suuresti harmittanut Pepen manageria Juha-Matti Vuorelaa. Sijoitus varmistui myöhään tiistai-iltana, kun Pahalampi hävisi KooVeelle kolmannen välierän maalein 5–11.\n-Ei sillä hirveästi merkitystä ole, onko kolmas vain neljäs. Pohjoisamerikkalaisittain sanoen, vain voittajat muistetaan. Ei tieto sijoituksesta aiheuttanut minussa minkäänlaisia tuntemuksia, kun kuulin asiasta illalla saunan portaalla, Vuorela kertoo.\nKoska rullakiekossa ei pelata pronssiottelua, on himmeimpien mitalien jakaminen korutonta.\n-Kun me voitimme SM-pronssia, mitalit tulivat postissa.\nVuorela veikkaa Veikkojen vievän rullakiekkokultaa. Suomen mestaruuteen tarvitaan kaksi voittoa.\nEnsimmäinen finaali pelataan keskiviikkona Lapinlahdella Vuorelan Veikkojen kotihallissa.\n-Näen Veikot kovempana joukkueena, vaikka mikään ei ole tässä sarjassa varmaa. Marginaalit ovat pieniä, ja KooVeellakin on hyvä joukkue\nPepen omasta kaudesta Vuorelalla on kaksijakoiset fiilikset. Mahdollisuuksia oli parempaan kuin neljänteen sijaan.\n– Välillä joukkueen pelit sujuivat tosi hienosti, välillä taas meni ihan päin seiniä, Vuorela sanoo. FL


inhottava mysteeri -blogit - Sivu 1 - Blogivirta.fi\nHae uutisista sanalle inhottava mysteeri\nAlbertan paluu\t- 09.12.2008 20:20\nJOTAIN, MUTTA MITÄ?\nNyt on tapahtumassa jotain, tai ainakin musta tuntuu niin. Tutustuin kesällä erääseen mieheen ja ihastuinkin välittömästi. Hän on ihan unelma: komea, hauska, suosittu, elämä mallillaan (ja mikä parasta, sinkku). Meillä on kuitenkin aika pitkästi välimatkaa (miten mulle sattuuki aina vain näitä kaukoihastuksia) joten homma meinasi kuihtua alkuunsa. Mun, ja varmaan senkin, on tosi vaikeeta pitää ihastusta yllä jos ei koskaan nää. No nyt nähtiin. Olin asennoitunut koko...\nHei tie, vie mut...\t- 21.04.2010 15:40\nJuna Goalle taisi sillon lahtea ihan ajallaan. Ikuinen mysteeri sen sijaan on se, miksei siella hienoilla tauluilla voi lukea kaikkien junien lahtoaikoja ja laitureita ja miks siella sitten lukee sellasia junia, jotka on (ainakin sen taulun mukaan) lahtenyt jo muutamia tunteja aikasemmin. Myos se on hieman epaselvaa, etta jos juna seisoo laiturilla jotain 3h ennen lahtoa, niin miksei kukaan tieda milta laiturilta se juna lahtee?!? Nojoo. Taa juna lahti siis ihan ajallaan ja matka suju ihan...\nKnitting on the Catbus\t- 10.10.2009 15:36\nEn kadonnut maan päältä, tuli vaan muuta tekemistä. Täten blogi julistetaan tilapäisesti tauolla olevaksi, koska neuloa ei kertakaikkiaan ehdi - kiitos tuon kuvassa näkyvän otuksen. Pikkutotoro on nyt 6 viikkoa vanha eikä valitettavasti vieläkään osaa lukea niitä kirjoja, joissa kerrotaan että normaalit vauvat nukkuvat suurimman osan vuorokaudesta. Valveilla ollessa sitten ollaan seurankipeitä ja seura saisi mielellään kantaa hänen potkuisuuttaan ympäriinsä, jotta...\nStipi\t- 03.09.2010 00:58\nNaiseuden mysteeri askarruttaa edelleen.\nEpookki blogi\t- 01.01.2019 13:45\n"Balkanin Nostradamus" Baba Vanga kuoli jo vuonna 1996, mutta häneltä jäi runsaasti ennustuksia tuleville vuosille. Baba Vangan ennustus vuodelta 1989: Kauhua, kauhua. Amerikan veljeskunta romahtaa, kun sen kimppuun hyökkäävät teräslinnut. Sudet ulvovat puskissa ja viaton veri virtaa. Iltalehden toimittaja on tainnut laskea hiukan väärin, kun sanoo "Kaksi vuotta myöhemmin "teräslinnut" iskivät\nKuluttaja\t- 29.06.2007 15:22\nKönnen Sie ASM sprechen?\nTunnen itseni petetyksi, isosti. Koko kooderin urallani kaksi asiaa on näyttänyt täysin mahdottomilta, mutta molemmat paljastuneet myöhemmin pelkiksi flopeiksi. Ensimmäinen näistä, tiedostojenkäsittely, vaikutti alkuun yliluonnollisen mystiseltä ja ylitsepääsemättömän hankalalta. Pienikin toive kavereilta hi-score-listojen tallennukseen pikkupeleissäni nosti kylmän hien pintaan ja sai ahdistumaan kuin teini-ikäisen tämän ensimmäisessä työhaastattelussa. Myöhemmin...\nEmma Espanjassa\t- 30.05.2009 17:59\nNyt on kansalaisvelvollisuuskin suoritettu kun käytiin Suomen suurlähetystössä äänestämässä. Kyllä siitä jokunen tovi vierähti kun neljä ihmistä kävi äänestämässä ja täytteli lappuja. Ja rupatteli aikansa kuluksi. Eipä lauantaina oo mihinkään kiire - ainakaan täällä. Kuten edellisessä postauksessa mainitsinkin niin nyt on luennot loppu. Enää on kaksi tenttiä jälellä, maanantaina ensimmäinen ja 10. päivä toinen. Loput kaks skippaan, koska tahon päästä...


Sosiaalihuollon ammattilainen muista rekisteröityä! - Motiivilehti\nsopimukseen ja kunnon korvauksiin 3 188 views\nei kiky-pidennys ole läpihuutojuttu 1 807 views\nlähes miljarditikki 1 367 views\nSosiaalihuollon ammattilainen muista rekisteröityä!\nSosiaali- ja terveysministeriö valmistelee sosiaalihuollon ammattihenkilölain muuttamista. Muutoksen tavoitteena on selkeyttää ammattihenkilöiden rekisteröitymistä ja lisätä lakiin sieltä puuttuva kuntoutuksen ohjaajien ammattiryhmä. Sosiaalihuollon ammattihenkilölaki tuli voimaan 1. maaliskuuta 2016, mikä edellyttää, että sosiaalihuollon ammattihenkilöiden on rekisteröidyttävä uudeen Suosikki-rekisteriin.\nSosiaalihuollon ammattihenkilöiden on oltava rekisteröityneinä uudessa Suosikki-rekisterissä 31. joulukuuta 2017 mennessä, jotta he voivat käyttää jatkossa suojattua ammattinimikettään.\nValviralla on aikaa käsitellä jätettyä hakemusta kuusi kuukautta. Näin ollen hakemus kannattaa jättää viimeistään kesäkuussa, jotta rekisteröinti ehtii tulla voimaan ennen vuodenvaihdetta.\nSosiaalihuollon ammattihenkilöitä ovat lähihoitajat, kodinhoitajat, kehitysvammaistenhoitajat, sosiaalityöntekijät, sosionomit ja geronomit. Lakiesityksen on tarkoitus tulla eduskunnan hyväksyttäväksi syksyyn 2017 mennessä.\nSosiaali- ja terveysministeriö (STM), Valvira ja myös JHL ovat saaneet sosiaalihuollon ammattilaisilta runsaasti yhteydenottoja uuden lain rekisteröitymisvaatimuksesta. Esimerkiksi lähihoitajat ovat kummastelleet, miksi jo Terhikki-rekisterissä olevat joutuvat rekisteröitymään uudelleen myös Suosikkiin ja maksamaan rekisteröitymisestä. Asiassa päätettiinkin ottaa aikalisä.\nValvira suosittaa pitkään Terhikki-rekisterissä olleita lähihoitajia odottamaan syksyn päätöstä lakimuutoksesta. Lisäksi Valviran sivuille on koottu tietoa erityisesti lähihoitajille. Motiivi kysyi viisi napakkaa jäsenistöltä tullutta kysymystä Valvirasta.\nMiksi lähihoitajien rekisteröitymisasia yhtäkkiä muuttuikin? Miksi Terhikissä olevia ei alun perin otettu jo huomioon ja päällekkäistä rekisteröitymistä mietitty ajoissa poistettavaksi?\nOngelman perussyynä on terveydenhuollon ja sosiaalihuollon ammattihenkilölakien eroavaisuus. Toisin kuin terveydenhuollon puolella, sosiaalihuollossa lähihoitaja ei voi käyttää lähihoitajan ammattinimikettä ilman, että on Suosikkiin rekisteröitynyt. Toisaalta rekisteröityminen on välttämätöntä vain, kun lähihoitaja toimii lähihoitajan ammattinimikkeellä.\nLakia säädettäessä ei esimerkiksi hallituksen esitykseen koottu selvitystä siitä, millaisia vaikutuksia sääntelyn eroavaisuuksilla on. Valvira ehdotti tilanteeseen muutosta heti, kun kokonaiskuva oli selvillä.\nMiksi eri ammattiryhmillä on eri maksuluokat? Eikö sama työmäärä mene pätevyyden selvittämiseen rekisteröityvän ammatista riippumatta?\nKaikki Valviran perimät maksut luvista, päätöksistä, todistuksista, rekisteröinneistä ja muista suoritteista perustuvat sosiaali- ja terveysministeriön antamaan maksuasetukseen (1749/2015). Asetuksesta voi lukea lisää Finlexin sivuilta.\nSosiaalihuollonmaksut perustuvat ensi sijassa sosiaalihuollon ammattihenkilölain voimaantullessa tehtyyn arvioon siitä, minkä verran hakemusten käsitteleminen vaatii työpanosta ja millaisesta työstä on kyse. Vertailukohtana käytettiin tuolloin terveydenhuollon ammattihenkilöiden maksuja ja sitä kokemusta, mikä Valvirassa on terveydenhuollon hakemusten käsittelyssä.\nEsimerkiksi hyvin vanhoihin tutkintoihin perustuva sosiaalityöntekijän laillistushakemus vaatii sekä enemmän selvittelyjä että vaativampaa harkintaa kuin vastavalmistuneen lähihoitajan nimikesuojaushakemuksen käsittely. Hakemusten käsittelyyn ja päätöksentekoon osallistuu lisäksi eri määrä ihmisiä hakemuksen/päätöksen luonteesta riippuen.\nSosiaalihuollossa maksut ovat varsin maltilliset. Vertailukohtana voidaan mainita, että esimerkiksi lääkärin laillistus maksaa 235 €. Sairaanhoitajien osalta maksu on sama kuin sosionomi AMK -tutkinnon suorittaneelta tai nyt valmistuvalta sosiaalityöntekijältä eli 100 €.\nSTM:n asetus, jossa maksuista säädetään, on aina määräaikainen. Tämänhetkinen asetus on voimassa tämän vuoden loppuun. Joka kerta kun asetusta uusitaan, arvioidaan maksujen suuruuskin.\nMiksi Valvira kerää näitä maksuja, eikö toimintaa pyöritetä verovaroista?\nAmmattioikeuksien myöntäminen on ns. nettobudjetoitua toimintaa, mikä tarkoittaa sitä, että kaikki kustannukset on katettava maksutuloilla – tätä toimintaa ei siis kateta Valviran määrärahoista. Vastapainona on se, että toiminnasta ei saa syntyä voittoa, vaan maksuja saa kerätä vain kustannusten verran.\nNäin ollen rekisteröinneistä perittävillä maksuilla katetaan hakemuksia käsittelevien henkilöiden palkat sekä muut kustannukset ja niiden suuruus perustuu arvioon hakemuksen käsittelyä vaativasta työmäärästä. ”Muut kustannukset” viittaavat palkkojen sivukuluihin, kiinteistöstä aiheutuviin vuokrakuluihin, tietojärjestelmäkustannuksiin ja muihin toiminnan ylläpitämiseen meneviin kustannuksiin.\nOnko Suosikki-rekisteri kilpailutettu ennen hankkimista? Kuka rekisteriä ylläpitää? Kuinka paljon rekisteri maksaa perustamisineen ja ylläpitoineen?\nSuosikki-rekisterin kehittäminen on ollut osa Valviran isoa järjestelmäkehityshanketta. Koko hankkeen kustannusarvio on noin 1,5 miljoonaa euroa. Hanke on aikanaan kilpailutettu.\nMiksi käsittelyaika on 6 kuukautta? Voiko käydä yhtä pahasti kuin Kelan siirrossa, että ruuhkautuu ja ammattipätevyydet menevät sivusuun?\nKäsittelyaika perustuu lakiin sosiaalihuollon ammattihenkilöistä. Lainsäätäjä arvioi, että hakemuksia tulee runsaasti, minkä johdosta lakiin otettiin poikkeuksellisen pitkä käsittelyaika.\nLisäksi haluttiin varmistaa, että keneltäkään ei pääty oikeus toimia nykyisessä ammatissaan tai käyttää ammattinimikettään ja lakiin säädettiin vuoden 2017 loppuun saakka ulottuva siirtymäaika.\nValvira on varautunut mahdolliseen loppuvuoden ruuhkaan rekrytoimalla lisää hakemusten käsittelijöitä. Lisäksi Valvira on ehdottanut STM:lle, että lakiin sisältyvää siirtymäaikasäännöstä muutettaisiin niin, että kaikkien ammattipätevyydet säilyisivät siihen saakka, kunnes Valvira on käsitellyt hakemuksen, vaikka hakemuksen käsittely menisi ensi vuoden puolelle.\nAmmattipätevyydet eivät mene sivu suun. Päätöksiä tehdään niin kauan kuin hakemuksia saapuu. Jos hakemuksen kuitenkin jättää liian myöhään ja sitä ei ehditä käsitellä ennen siirtymäajan päättymistä, tarkoittaa se sitä, että nimikkeenkäyttöoikeuteen tai oikeuteen toimia laillistettuna ammattihenkilönä voi tulla katkos.\n18.5.2017 - Kaisa Läärä\nrekisteri, sosiaali- ja tervesministeriö, sosiaalihuolto, Suosikki, Terhikki\n2 kommenttia artikkeliin ”Sosiaalihuollon ammattilainen muista rekisteröityä!”\nJoo, lääkäreiden laillistaminen 235,-. Opistotasoisen sosiaaliohjaajan laillistaminen 200,-. Ja palkoissahan ei lääkärin ja sosiomomin välillä olekaan kuin muutama tuhat…\nJo on perustelu kohdillaan…\nMarjo-Riitta Reinikainen sanoo:\nJa sosiaalityöntekijöistä osa selviää 100€ ja osa joutuu pulittamaan 200€. Ihan tosi oikeudenmukaiselta tuntuu.


Paksu Perhonen: Sottapytty\nLähettänyt Paksu Perhonen klo 6.15\nElopainoTonneja 11. syyskuuta 2013 klo 11.38\nNo laihoila ihmisillä on usein housuissa likaa ;) Oon huomannu ;D\nWernissa 11. syyskuuta 2013 klo 11.44\nLaiha lohtu ehkä, mutta mun n. 56-kiloisella äidilläni on käytännössä aina ruokatahra rinnuksilla. Ja mulla hammastahnaa, vaikka mulla ei tietääkseni bulldogin loppahuulia olekaan.\nAnonyymi 12. syyskuuta 2013 klo 19.04\nJuu ei ole ainoastaan paksujen ihmisten "oikeus" ruokatahrat puserolla. Työasuuni kuuluu valkoinen paita. Jälkiruokana jotain punaista kiisseliä, iso klömppi tipahti helmalle, no paperitakki päälle työaikaa vähän jäljellä. Seuraavana päivänä sama homma nyt rinnuksille. Laiskana ihmisenä en jaksanut mennä vaihtamaan puhdastapaitaa joten länttäsin käden tahran päälle liikkuessani osastolla, työkaverit huolissaan, että rinnastako ottaa. Vilautin tahraa. Että kyllä tässä ruokalappua tarvitsee se vähemmän paksu ihminen.\nMieheni on pieni ja pyöreä (hänen oma kommentti)Ihana välillä ja joskus ihan tosi ärsyttävä niinkuin miehet ovet. Hänellä 4 siskoa jotka myös "pieniä ja pyöreitä". Ihania ihmisiä niinkuin kälyt voivat välillä olla. Lihavista sanotaan yleisesti että ovat lepposia. Se myytti on täyttä potaskaa.\nViipe 16. syyskuuta 2013 klo 14.59\nSamanmoiset ongelmat on täälläkin :/ Varmin tapa sotkea paitansa on jos laittaa uuden paidan päälle --->> varmasti ruoka putoo rinnuksille.\nEikö sitä lautasliinaa voi laittaa kaulalle vaikka muut laittaisivat syliin? Pääasia että vaatteet pysyvät puhtaina. :)\nLaice 23. syyskuuta 2013 klo 13.09\nOlenpa iloinen että löysin blogisi. Vertaistukea !\nJään ehdottomasti seuraamaan ja kun jaksan luen vanhempiakin blogitekstejä! :)\nPaksu Perhonen 23. syyskuuta 2013 klo 16.26\nSinunkin blogissasi luettavaa pidemmäksikin aikaa!\nKasku 28. lokakuuta 2013 klo 21.39\nNyt tähän vanhempaan postaukseen on pakko vastata. BMI:ni on 35 eli massaa löytyy. Eniten itselläni häiritsee rinnat, jotka kasvaa aina ensin enne kuin mahaan tulee lisää massaa. Mutta siis syömisestähän tässä nyt oli kyse... Tiputtelua ja murustelua tapahtuu täälläkin, vielä siinä muodossa että murusia tipahtelee tuonne rintojen väliin ja mahan päälle. Kaikista kivoin kokemus on ollut, teetä juodessa kun kerran tiputin rintojen välistä mahan päälle polttavaa teetä. Onneksi sattui kotona, niin sain kärvistellä rauhassa. Joko paidan pitää olla siis ihan kaulassa (et tykkää siitä kuristavasta tunteesta) tai sitten löysempi paita, joihin tulee aina sellainen "herutus"kaula-aukko näitten rintojen takia ja ruuat sitten tippuu siitä alas. Pitäisi itsekin aloittaa laihdutusprojektia, jos vaikka saisi näitä muotoja katoamaan samalla.\nPaksu Perhonen 29. lokakuuta 2013 klo 17.39\nVoin suositella, että älä ajattele laihdutusprojektia - ala syömään säännöllisesti ;). Minä en olisi puoli vuotta sitten uskonut, että se toimii, mutta nyt pikkuhiljaa alan uskomaan siihen!


Kouvottaret jatkaa ilman tappioita - Kouvot\nKouvottaret jatkaa ilman tappioita\nKouvottaret (9/0) selvitti ensimmäisen kierroksen naisten korisliigan runkosarjasta tappioitta kun se kaatoi keskiviikkona kotonaan Jatke Areenalla Tapiolan Hongan (3/5) pistein 72-62 (43-31). Kouvottarien sankarittaret Claire Lamunu ja Ameryst Alston heittivät kumpainenkin 27 pistettä.\nMolemmat joukkueet tulivat otteluun vapautuneesti ja heitto osui keskelle korirengasta. Kouvottaret nakutti ensimmäisellä jaksolla kolmoset sisään 60%:lla (6/10) ja Honka kakkoset 75%:lla (9/12). Vauhdikkaan jakson vei nimiinsä Kouvottaret kahdeksalla pisteellä (28-20).\nHongan Chelsea Waters (19/13) ja Kouvottarien Claire Lamunu (27/11) olivat joukkueidensa kantavia voimia.\nTämän jälkeen ottelun tempo laski ja samoin kävi onnistuneiden heittojen. Itse asiassa kolme viimeistä jaksoa olivat intensiteetiltään melko matalia ellei mukaan lasketa muutamia molemmille joukkueille sattuneita kohelluksia.\nKouvottaret hallitsi kenttätapahtumia toisella (15-11) ja kolmannella jaksolla (17-13) kasvattaen johtoaan tasaisesti. Suurimmillaan ero kävi 19 pisteessä (60-41). Viimeiselle tauolle lähdettiin kotijoukkueen turvallisen tuntuisessa 16 pisteen johdossa (60-44).\nOttelu ei ollut kuitenkaan vielä ohi vaikka ehkä muutamat kotijoukkueen pelaajat niin ajattelivat. Kouvottarien ote herpaantui ja Honka alkoi kiriä siimaa lyhyemmäksi. Viimeistä kymppiä oli tahkottu jo yli puolen välin ennen kuin Kouvottaret onnistui tekemään jakson avauspisteet (62-51).\nAmeryst Alston (27/5/5) pelasi jälleen vahvan ottelun.\nHonka painoi hyvin päälle ja kiri eron aina kuuteen pisteeseen (66-60), mutta sen lähemmäksi vieraat eivät enää päässeet. Kouvottaret hoiti lopun alkukauden kasvattamalla rutiinilla vieden voiton lopulta 10 pisteen marginaalilla (72-62, 43-31). Ei parasta Kouvottaria, mutta riittävä suoritus voittoon ja kahteen sarjapisteeseen.\nKouvottarien päävalmentaja Mika Hartonen ei ollut voitosta huolimatta täysin tyytyväinen illan suoritukseen: ”Ei pelattu hyvin oikein missään vaiheessa ottelua. Intensiteetti oli todella alhainen. Jos jotain hyvää niin kaksi sarjapistettä. Sanoin kopissa pelin jälkeen, että me pelataan harjoituksissakin kovemmin ja paremmalla intensiteetillä kuin tässä pelissä. Ollaan harjoiteltu hyvin ja suoritukset harjoituksissa ovat hyviä, mutta jostain syystä tänään ei saatu tarvittavaa intensiteettiä kentälle.”\nJoukkueidensa parhaina pelaajina palkittiin Kouvottarien Ameryst Alston ja Hongan Chelsea Waters (19/13/2/1r/2t).\nKouvottaret: Claire Lamunu 27/11/1/3r/1t, Ameryst Alston 27/5/5/1r/1t, Camille Zimmerman 11/11/2/2r/1t, Maria Koskinen 4/2/2/1r, Kaisa Lind 3/2, Jemina Airaksinen 0/4, Elli Salovaara 0/3/1/1r, Henriikka Vähäuski 0/3/2r, Roosa Frimodig 0/2/1 ja Yasmine Blomfelt 0/0.


Tuleva äiti: Tänään syötiin\nLähettänyt Alanis klo 21.49\nHenssu 25. huhtikuuta 2013 klo 7.22\nmeil kans 1v3kk ollu nirso. Alko nirsoilee heti kun täytti 1v.\nAlanis 25. huhtikuuta 2013 klo 12.56\nMeillä alkoi kanssa vähän 1v päivän jälkeen nirsoilu. samoihin aikoihin alkoi kyllä syödä kunnolla ruokaa, mutta enää ei kelpaakkaan ihan mikä vaan....\nMalla 25. huhtikuuta 2013 klo 9.02\nMeillä myös nirsoilee. Voideltu leipä ja juusto on sellasia, mitkä yleensä menee. Saattaa myös syödä jauheliharuokia, kananpalasia ja hedelmiä (lähinnä kirpeitä, mitkään banaanit tms. ei maistu). Kaikki vihannekset vaan lentelee lattialle.. todella raivostuttavaa!\nMä niin toivon että tää vaihe menisi vaan ohi ja se ruoak alkaisi maistua monipuolisemmin. Ei se auta kun olla itse esimerkkinä.\nKippuralla 25. huhtikuuta 2013 klo 11.52\ntoisaalta jos käy monesti vuorokaudessa rinnalla, ei ole tilaa vatsassa muulle ruualle.\nAlanis 25. huhtikuuta 2013 klo 12.58\nNo ei meillä sitä ongelmaa ole, ruokaa kyllä uppoaa ihan kiitetäviä määriä yleensä, laatu on vaan yksipuoleista. Pyrinkin laittamaan lautaselle aina jotain mikä ainakin maistuu ja sitten niitä ei niin suosittuja juttuja. Silloin syö ainakin jotain.\nHenssu 25. huhtikuuta 2013 klo 13.47\nja meillä tyttö ei edes saa rintaa, niin en usko sen johtuvan siitä teillä. Must tuntuu, että monella on nirsoilu kausi näihin aikoihin. :)\nKippuralla 29. huhtikuuta 2013 klo 22.17\nmeillä taas niinä päivinä kun maito maistuu enemmän, menee ruokaa paljon vähemmän :)\nharika 25. huhtikuuta 2013 klo 16.33\nOliks toi just sitä kanapastaa, mikä niin uppos meijänkin jäpikälle? :)\nAlanis 25. huhtikuuta 2013 klo 18.36\nRiina 25. huhtikuuta 2013 klo 16.41\nMeidän taapero syö melkein mitä vain. Paitsi puuroa :) Mutta joinakin påivinä joku maistuu ja seuraavana päivänä ei :) Tuo syö ruokaympyränsä täyteen viikon aikana ;)\n:) Mä en voi itse varmaan enempää tehdä kun tarjota monipuolista ruokaa ja se syö minkä syö...\nRiina 26. huhtikuuta 2013 klo 6.17\nNo niin just. Mää oon miettinyt sitä kuuluisaa sääntöä, aikuinen päättää mitä ruokaa on ja milloin sitä syödään ja lapsi päättää kuinka paljon sitä haluaa syödä.\nTosin joskus meillä lapsi päättää ruoka-ajankin, meillä kun ei ole säännöllistä rytmiä, vaan elellään päivä kerrallaan. Joskus lapsonen ilmoittaa nälästään ennen kun oon tajunnut kysyä että maistuisiko jo ruoka :)\nTerhi 30. huhtikuuta 2013 klo 14.42\nHei Alanis, sinulle on tunnustus blogissani. <3


Peikkoperheen Perhepäivähoito: Vanhemmille\nYksityinen perhepäivähoito on kunnan hyväksymää ja valvomaa lasten päivähoitoa alle kouluikäisille lapsille. Aloittaessani toiminnan, pätevyyteni sekä kotini soveltuvuus työhön on tarkastettu, ja sitä valvotaan myös jatkossa. Kaupunki tarkastaa myös kaikkien hoitajien rikosrekisteriotteet.\nRyhmässä voi olla lain mukaan maksimissaan neljä kokopäiväistä lasta hoitajan omat, alle kouluikäiset lapset mukaanluettuna, sekä lisäksi yksi puolipäiväinen esikoululainen tai koululainen.\nOlemme nelihenkinen perhe, kotonamme asuu meidän aikuisten, äidin ja isän, lisäksi vakituisesti kaksi lasta, kesäkuussa 2012, sekä helmikuussa 2003 syntyneet tytöt.\nMinun kohdallani tämä tarkoittaa käytännössä sitä, että ryhmääni otan maksimissaan kolme kokopäiväistä, ja yhden puolipäiväisen lapsen.\nHoitomaksuun on olemassa suosituksia, mutta käytännössä hoitomaksun määrittelee hoitaja yhdessä perheen kanssa hoidontarpeen huomioonottaen.\nHoitomaksuun perheiden on mahdollista hakea Kelalta yksityisenhoidontukea, joka 1.1.2013 alkaen on 171,40e/kk, sekä hoidon ollessa yli 25h/vko, kuntalisää. (Tämä on kuntakohtainen. Tampereella vuonna 2013 se on alle 3-vuotiailta 320e/kk ja yli 3-vuotiailta 220e/kk)\nLisäksi perheiden on mahdollista hakea tulosidonnaista hoitolisää, joka maksimissaan on 144,14e/kk. Tuet maksetaan suoraan hoitajalle, joten vanhemmille jää maksettavaksi vain hoitomaksun ja tukien välinen erotus.\nYksityinen perhepäivähoitaja on yksityisyrittäjä, joten kuulun ennakkoperintärekisteriin ja minulla on Y-tunnus. Hoidan siis itse veroni, sosiaalikuluni ja eläkevakuutukseni.\nHoitosopimukset tehdään aina kirjallisesti kahtena kappaleena. Siinä sovitaan kaikki tärkeät asiat lapsen hoitoon liittyen, hoitoajoista, poissaoloista, lomista lähtien. Käyn sopimukset aina läpi kohta kohdalta, ajan kanssa, yhdessä perheen kanssa vaikkapa kahvikupin äärellä, ennen hoidon aloittamista. Vanhemmat suorittavat hoitomaksun hoitosopimuksen ehtojen perusteella.\nHoitajana olen vastuussa lapsista koko hoitopäivän ajan. Vaikka minulla on voimassaoleva perhepäivähoitajan vastuuvakuutus, on suositeltavaa, että vanhemmat ottavat lapsilleen tapaturmavakuutuksen.\nLuonnollisestikkin olen myös vaitiolovelvollinen kaikista lapsen ja perheen asioista, joten keskusteluja voi, ja kannattaakin käydä päivittäin turvallisin mielin.\nVaikka tämä blogi onkin olemassa, en koskaan kirjoita lapsista sellaisia asioita joista heidät voisi tunnistaa, tai laita heistä kuvia, ilman vanhempien kirjallista suostumusta.\nKoulutukseltani olen lastenohjaaja. Valmistuin Jyväskylästä v.2001 kaksi ja puolivuotisen opiskelun jälkeen. Työkokemusta lasten kanssa minulla o päivä- ja iltapäiväkerhoista sekä päiväkodeista, sekä kunnallisella että yksityisellä puolella. Perhepäivähoitajan ammatti on kuitenkin ollut se, johon olen aina halunnut, ja toisen lapseni syntymän jälkeen päätinkin tehdä unelmistani totta. Olen myös yrittäjäperheestä, joten yksityiseksi ryhtyminen oli minulle luonnollinen valinta.\nMinulla on myös hygieniapassi.\nSairas lapsi ei kuulu päivähoitoon!\nPientä flunssaa tuskin kukaan säikähtää, mutta kuumeista tai muuten huonovointista lasta ei hoitoon voi tuoda. Vanhempana sinä itse tiedät, koska lapsesi on liian kipeä. Pääpiirteittäin voisi sanoa, että jos lapsi ei jaksa ulkoilla ja osallistua muuhun toimintaan, hänen on parempi jäädä kotiin sairastamaan omassa rauhassa. On tärkeää myös antaa tilaa toipumiselle, joten odota yksi kuumeeton/oireeton päivä ennenkun tuot hänet hoitoon.\nRuokailu ja päivärytmi\nKokopäiväisen lapsen hoitomaksuun kuuluu kolme ateriaa, aamiainen, lounas ja välipala. Valmistan ruoan päivittäin itse mahdollisimman paljon tuoreita, kotimaisia raaka-aineita käyttäen. Eineksiä käytän vain harvoin. (esimerkiksi usean lapsen suosikkeja kalapuikkoja en osaa itse tehdä :)) Pidän ruoanlaiton lisäksi myös leipomisesta, joten meillä lapset saavat myös tuoretta, itse tehtyä leipää ja voivat osallistua mahdollisuuksien mukaan myös itse leipomispuuhiin.\nKellontarkkaa päivärytmiä meillä ei ole. Tottakai säännöllinen rytmi tahdittaa päivää ja on tärkeää ettei nälkä- ja väsykiukku iske, mutta päivä ei kaadu siihen, jos ulkona onkin kiva leikit kesken ja olemme ulkona vaikka vartin suunniteltua pidempään.\nAamu alkaa yhteisellä aamiaisella, jossa voimme vaihtaa kuulumisia ja suunnitella päivää. Isommat askartelut ja retket jne, suunnittelen etukäteen ja ilmoitan vanhemmille, jotta kaikki halukkaat ovat ajoissa paikalla ja pääsevät mukaan, mutta muuten mennään aika pitkälti lasten ehdoilla.\nIlmaisukasvatus on vahvuuteni, joten erityisesti laulelu ja loruttelut kuuluvat olennaisena osana päiväämme. Lasten ikätasot huomioiden myös askartelemme, piirtelemme, maalailemme ja muovailemme.\nPyrimme ulkoilemaan päivittäin. Asumme kerrostalossa, mutta kotipihamme on rauhallinen sisäpiha josta löytyy liukumäki, hiekkalaatikko ja keinut. Myös "pikkumetsä" löytyy ihan omasta pihasta jännittäviä seikkailuja varten! Lähistöllä on myös useita leikkipuistoja ja urheilukentät, joihin voimme tehdä retkiä aamupäivällä.\nLounaan jälkeen onkin päivälevon aika. Nukkua ei ole pakko, mutta kaikilla lapsilla on oikeus päivälepoon. Ja mikäs sen mukavampaa, kun ulkoilun ja ruokailun jälkeen käpertyä pehmeään pesään kuuntelemaan satua ja/tai musiikkia.\nIltapäivällä päivälevolta noustuamme syömme yhdessä välipalaa ja jos säät sallivat, ulkoilemme siihen saakka, kun vanhemmat tulevat hakemaan.\nPerheeseemme kuuluu myös nelijalkaisia ystäviä. Pikimusta maatiaiskissa Pesonen, maine coon narttu Kiko ja pitkäkarvaiset colliepojat Bronto ja Proge. Eläimet ovat kilttejä ja tottuneet lapsiin, ovathan ne osana meidän arkeamme ihan päivittäin. Koirat lenkitämme aamuisin ennen lasten tuloa ja iltapäivällä sen jälkeen, kun hoitolapset ovat lähteneet kotiin. Lemmikit eivät ole vihaisia ruoastaan, mutta ruokimme ne kuitenkin vasta lasten lähdettyä. On kuitenkin tärkeää, ettei eläimiä kiusata, ja kun ne vetäytyvät omiin oloihinsa, niitä ei häiritä. Lapset ovat yhdessä eläinten kanssa vain valvotusti.\nTässä pintaraapaisu toiminnasta, kysy rohkeasti lisää, vastailen parhaani mukaan! :)


Lähiruokaa vaivattomasti – The Baltic Guide Online\nSatamasta kävelymatkan päässä oleva Park Inn by Radisson Central Tallinn -hotellin ravintola Kompass on uusiutunut.Lähi- ja luomuruokaan panostava ja nuorekas ravintola tarjoaa tehokkaasti ja nopeasti suurillekin asiakasmäärille ruokaa aamuvarhaisesta iltamyöhään. Uuden konseptin mukaisesti ruokaa saa myös vuorokauden ympäri hotellin aulan Hungry?-vitriinistä.\nHotellin aamiaistarjoilu on tarkoitettu etenkin majoittujille, mutta 12 euron hintaan jokainen ovesta tuleva on tervetullut aamiaiselle. Sitä saa pienimuotoisesti myös varsinaisen aamiaisajan jälkeen loungen listalta.\nLounas alkaa puoli tuntia ennen keskipäivää ja se tarjotaan food market -tyyppisenä. Pikkunälkään saa pizza- ja piirakkapaloja. Keittoannokseen kuuluvat leivät ja levitteet. Joka päivä on kaksi pääruokavaihtoehtoa ja runsas salaattipöytä, josta voi rakentaa mieleisen kokonaisuuden.\nEsimerkiksi keitto ja pääruoka maksavat yhteensä kuusi euroa. Jälkiruoka siihen lisättynä nostaa hintaa kahdella eurolla. Jälkiruo- kavaihtoehtoja on 6–7 erilaista. Lounasaika kestää klo 15.30:een asti maanantaista perjantaihin.\nLähialueen työntekijöille on tärkeää nopeus. Ruokien sijoittelu on tehty sellaiseksi, että jonoja ei synny. Kassoja on kaksi, joten kiireiset lounasruokailijat suoriutuvat nopeasti pöytään annoksineen.\nKompass sopii kaikkiaan yli 200 hengen tiloineen myös erilaisten tilaisuuksien järjestämiseen. À la carte -lista on hyvä kokonaisuus lähiruuasta. Raaka-aineet on suurelta osin hankittu Tallinnaa ympäröivästä Harjumaan maakunnasta. Loungen ja ravintolan listoilta voi tilata ruokaa päivittäin kello 11.30–22.00.\nKompass sijaitsee Narva maanteen sataman puoleisella sisäpihalla.\nRavintola Kompass, Narva maantee 7C, Tallinna.


Seuraava päivä Lainat - Yhteinen ja yksi päivä - www.gan.fora.pl\nSeuraava päivä Lainat - Yhteinen ja yksi päivä\nWysłany: Sob 6:59, 08 Lut 2014 Temat postu: Seuraava päivä Lainat - Yhteinen ja yksi päivä\nlisäksi on luottoluokitukset monimutkaisempi löytää mutta Ostohinnan että luottoluokitus on myös kalliiksi . Nyt päivittäin naisten myös toimitusjohtaja tämän liiketoiminnan oikein [url="http://pikavippivertailu.webgarden.com"]pikavippi yritykselle[/url] löydät yritysten joko offline-ja online. taloudellinen katastrofi on tietyissä, varsinkin kun koko rahoitusjärjestelmän on vaurioitunut . Sms markkinointi ja mainonta on yhä tyypilliset tänään , samalla.\nPuhu lisensoitu ja luotettava talo laina ammattitaitoinen alueella saada parempi ymmärrys mitä voidaan tehdä saada ja uudelleen-rahoitus taloudellinen sitoumus koteihin tässä markkinat . Lopuksi , sinun ei tarvitse kfiyttfimfifin terveys auton tai kuorma . Yksi niistä on yleensä käteisellä tehostaa . On paljon henkilöt rekisteröidy palkkapäivä ennakot ja sen jälkeen on aquire ylimääräisiä rahoitusapulainan jossain lopussa in seuraava vain mennä yli määrä vielä maksut . vauraimmista erityisesti rikkain ihmiset maan päällä on ollut tietoinen hyötyvät Muut n Liikevaihto pitkään [url="http://pikalaina101.webs.com"]kulutusluotto ilman puhelinta[/url] tämä voisi tulos täydellinen menetelmä yksinkertaisempaa , koska kanssa arkki arvoinen tarjoamaan kuin vakavuus , asia of huono luotto on romutettu . Täällä ihmisiä, jotka haluaa maksettava hyvitetty rahamäärä in paras rakenne , rahoituslaitos voi vaatimus kotiin . Joten, kootut se ei tuoda paljon kanta ja rahat , niin tutustu joukko autos että pudota sisäpuolella . Tyypillisesti laina yritykset auttaa sinua pitkittää maksuehto jos opit itsenne kuluessa tunnustavat lainatut varat järjestely mutta at lisääntyi maksu .\nKuka näppäimet ajatuksia minuutti olet slip kuluessa taloudellinen tuhon ja hävityksen ? Olisiko lähimpänä kaveri , paikallinen seuraava-ovet tai jopa muotoa ystävälle ? Jos näin on, se on osoitin ajatella pidemmälle näiden mahdollisuudet . Luonnollisesti otteeseen on muuttunut nyt jos sinulla on pieni luotto pisteet , tämä osoittaa, että voi saavat pankkilaina minkäänlaista , paljon vähemmän nopea yksi [url="http://lainaailmanvakuuksia101.weebly.com"]lainaa ilman vakuuksia 50000[/url] kotitaloudet ovat tyyris, merkitys joudut tarjous kautta lainanantaja . Voit myös haluavat yksi, joka on huomattavasti monipuolisia Suhteen kustannus ajoittaa mikä tarkoittaa ei saada merkittäviä myöhästymismaksuilta kun unohtaa maksu tai kaksi. Olisiko on pulassa mikä jos Dollari .\nAuttaa sinua käyttämisen olemme rajatason heikompi kourallinen pistettä jotka voivat auttaa sinua askartelu . Kuinka suuri se riippuu miten huomattavasti satut olemaan mukava paikannus heikompi . Tuntuu bit outo kuin rahoituslaitos tai laina yhtiö voisi hyvinkin olla halukkaita käyttö asuntolaina sokea . Se on tavallinen hyvin pitkä - lopussa henkilökohtainen laina joka tulee saatiin mitään jos Bucks 5000 - usd 25.000 palautetaan varten 5 - 10 vuotta . Protection , laajennettu Yritys historia ja hyvä luottokelpoisuus ovat luultavasti tarpeet ja säännöllinen lainat [url="http://pikalainaa101.wordpress.com"]pikalainaa nopeasti[/url] do online- haku etsivät kauppiaat kanssa erottuva rahoitus sovellukset tai subprime kurssit. Kuinka ne toimivat , niille, jotka tyydyttää määritelty sertifiointi ne kansi raha tulevat klassinen laina yhtiö . Suunnitelmat sinut olennaiset tuotot määrä saakka voit nuo jopa tulevina palkka check .\nKoska lopullinen piste, kuinka suuri on lainattu varat parhaillaan pyydetty on tiedottaminen , jossa lainan tarjoajien käsitys, että et alkaa järjestetty lähestymistapa käsittely heidän alhainen luotto pisteet .


Ajettiin sitä ennenkin......muistaakseni?\n08.02.2019, 19:31 #1\nNykyään on jos ja vaikka minkälaista talaviajovermettä, kunnon M+S- rengasta, nastaa, thuliliiviä, thulisukkaa- ja housua, thulijakkaraa, -visiiriä, vaan eipä tuolla tienpäällä näe, kun jonkun scootteritytön?\nMissä työ talaviajajat määttä?\n12 vuotta sitten, Metzeleri pyäri hyvin, eikä niin mitään M+S-rinkulaa, saati nastaa....\n08.02.2019, 19:43 #2\nSaimaan saaristo on miun lempitalviajoalue.\nTänä vuonna vähän heikommin, kun onnettoman jäätilanteen takia iso osa jääteistä on avaamatta ja ilman jäätietä jäällä ei voi moottoripyörällä edetä.\nNyt joutuu tyytymään saimaan rannoilla oleviin pikkuteihin, jotka ovat pitkään jatkuneen pakkasen ansiosta loistavassa kunnossa.\nToivottavasti tämä muutaman päivän tilapäinen lämpöaalto ei sotke kuvioita.\nHyvin suunniteltu on puoliksi tehty. Kesällä ei tarvitse kuin pokaalit kerätä vitriiniin.\n08.02.2019, 20:33 #4\nEipä oo tänä talvena kerenny kun kerran käymään ajamassa. En tosin mitään pitkää tourinkilenkkiä heitä vaan ihan lähiteillä jotain 50-100km hupilenkkejä valkokilpienskalla.\nPari talvea takaperin olin viemässä pärrän iskareita luottopajalle huoltoon ja piti kieltämättä silmät pyöreenä katella kun joku vanhempi tekijä karautti hangessa Pan-europeanilla kesäkumeilla pihaan ihan raakasti jalat tapeilla ajellen ja sitä mietti että miten tuo pysyy pystyssä kun ite ei joskus 125cc RD yamahallakaan pysyny.\nKyseinen herra vaan sano että hyvinhän sitä pystyssä pysyy kun vaan malttaa ja painotti että ei ennen vanhaan mitään talvikumeja ollut mutta silti piti vaan ajaa.\n10.02.2019, 09:42 #5\njoka päivä ajetaan, mutta bosnialaisilla moottoripyörillä.\nsiirrytään kaksipyöräisiin sitten kun lumet on sulaneet.\nBosnialainen moottoripyörä = auto jossa toinen etuvalo pimeänä.\n10.02.2019, 11:44 #6\npaljonkohan oli 60 -luvulla kaupparatsuilla Jawoja...... sit ne sai opel kadetit- sit bemarit---- ja sit netti korvas koko porukan... meni ilonen ja hyvä juttuinen ammattikunta\nmutta joo niillä ol ne tötteröt naamalla ja paksut nahkatakit...... joskus suksi etupyörän tilalla....\n11.02.2019, 19:38 #7\nTuo Äffä-Suzuki kaipaa aina pientä virkistyskäyttöä talven aikana. Lähtee sitten ongelmitta liikenteeseen keväällä.\nTyöntelin siis pärrän ulos tallista ja käyttelin lämpimäksi.\nJoskus käyn samalla muutaman sata metriä ajamassakin. Nyt ei tuo vesikerroksen peittämä jää houkuttanut kokeilemaan talviajotaitoja. Hyvä kun kävellen pysyi pystyssä.\n11.02.2019, 19:41 #8\nOho..tuli vanha kuva. Koetetaas uudestaan url\n11.02.2019, 19:43 #9\nLuovuta en... .aijaa.com/m/00567/14667477.jpg[/img]\n11.02.2019, 19:45 #10\nJos nyt ei niin.. .aijaa.com/m/00567/14667477.jpg[/img]g .aijaa.com/m/00567/14667477.jpg[/img]\n13.02.2019, 14:15 #11\nTäällä Helsingissä ainakin yks. Tuolla rottahondalla mennään. Kaveri sanoi,että onnistun kaupungissakin saada kylähullun maineen\nEi näy kyllä talvipärräiliöitä täälläkään\nKyselin toisesaa osassa kylmäkäynnistysvinkkejä ja parhaaks ilmeni carbcleaner spray! Laitoin vahingossa, kun samannäköiset purkit ja toimii paremmin, kuin se käynnistysspray. No -20 ni ei enää halua lähteä silti. Pitäs olla varmaan synteettiset öljyt, kun menee jo polkusinkin jäykäks...


Hirame-no-me - Blogit.fi\nKirjoituksia japanilaisesta kulttuurista, ruoasta ja matkailusta.\nTunnisteet: ajassa, matka, tokio, kulttuuri, shinzo abe\nHirame-no-me - postaukset\nHirame-no-me · 20.07.2019Japanissa pidetään huomenna 21.7. parlamenttivaalit, joissa oikeistolainen pääministeri Shinzō Abe koittaa jälleen viedä voiton päästäkseen jatkamaan...\nHeisei-kausi lähestyy loppuaan, mistä Japanis...\nHirame-no-me · 26.04.2019Elämme historiallisia hetkiä, ainakin Japanissa, missä ihan pian nykyinen keisari eli tennou väistyy ja uusi nousee vanhan paikalle. Yleensä vaihto...\nHirame-no-me · 28.03.2019Tässä vaihteeksi kuvia Tokiosta Shinjukun kujilta. Shinjukun keskus on oikeastaan asema, ja nämä kauppakadut löytyvät sen itäisen sisäänkäynnin puolelta. Kuvat ovat maaliskuulta, mutta...\nHirame-no-me · 27.03.2019Vaihteeksi kevyt kulttuurijuttu. Kaikki Japanin kävijät ovat varmasti törmänneet pieniin japanilaisiin froteepyyhkeisiin nimeltään taoru (tulee englannin sanasta towel). Tämä pitkä ja...\n8 vuotta Tōhokun tsunamista ja Fukushiman ydi...\nHirame-no-me · 13.03.2019Toissa päivänä tuli kuluneeksi kahdeksan vuotta siitä, kun Tōhokun aluetta Japanin itärannikolla ravisteli ennennäkemättömän suuri maanjäristys 9...\nLafcadio Hearnin eli Yakumo Koizumin muistopu...\nHirame-no-me · 09.03.2019Edellisessä jutussa käytiin katsomassa Lafcadio Hearnin eli Yakumo Koizumin kuolinpaikkaa Tokion Ōkubossa ja seuraavaksi lupasin viedä teidät hänen...\nLafcadio Hearnin kuolinpaikka Tokiossa\nHirame-no-me · 06.03.2019Lanseeraamattomassa sarjassamme Tokion pienet yllätykset törmätään tällä kertaa Lafcadio Hearniin. Kwaidan, anyone? Ōkubon alue Shinjukussa Tokiossa...\nHyvää villisian vuotta!\nHirame-no-me · 20.01.2019Vuosi on vaihtunut ja villisian eli sian vuosi alkanut. Japanissa vuoden vaihde oli erityinen, sillä se merkitsi samalla Heisei-kauden viimeistä vuodenvaihdetta. Keisari eli tennou on...\nMuistojen kujalla Shinjukussa\nHirame-no-me · 08.11.2018Tokio ei ole pelkkiä pilvenpiirtäjiä ja robotteja, vaan myös kapeita kujia, pieniä kuppiloita, grillattujen kanavartaiden tuoksua ja punaisia lyhtyjä. Shinjukun juna-aseman kupeessa tätä...\nJapanilaisia kahvila-aamiaisia: sandoitchi & ...\nHirame-no-me · 13.10.2018Klassiseen japanilaiseen aamiaiseen kuuluu riisiä, misokeittoa, grillattua kalaa ja pikkelsejä. Mutta ei se ainoa vaihtoehto ole. Modernimpi...\nHirame-no-me · 06.10.2018Olen muutamaan otteeseen postaillut näitä taksin ikkunasta otettuja Tokion siluetti- ja rakennuskuvia, mutta nyt ajattelin pistää useamman kerralla. Eli reitti on Odaiban suunnalta kohti...\nHirame-no-me · 17.09.2018Tässä jälleen Tokio-näkymiä yläilmoista käsin. Nyt ollaan Shinjukussa, tarkemmin ottaen Nikon Showroomin ikkunoiden ääressä. Nikon Showroomiin...\nHirame-no-me · 15.09.2018Blogini on ollut viime aikoina pahasti hungilla, mikä johtuu tietenkin muista kiireistä ja, noh, blogiväsymyksestä, kuten hommaa pitempään tehtyä...\nYle, Abe, Trump ja Pohjois-Korea – ajatuksia ...\nHirame-no-me · 11.06.2018En voi olla kommentoimatta Ylen eilistä Abe-uutisointia. Ensinnäkin: Yle teki sen! Se kirjoitti, vihdoin ja viimein, yhden kappaleen verran...\nÄlä syö -pussukat\nHirame-no-me · 21.04.2018Älä syö siis näitä pikku pussukoita, joita löytyy Japanissa paitsi kenkälaatikoista ja laukkujen pohjalta, myös mm. yksittäispakattujen keksien rinnalta. Kyseessä on kosteudenpoistajapussukat, jotka sisältävät...\nKun Abe Trumpin tapasi (eikä sanaakaan skanda...\nHirame-no-me · 18.04.2018Olen tästä kirjoittanut ennenkin, mutta en jaksa lakata ihmettelemästä Ylen linjaa. Tänä aamuna klikkasin Ylen uutisten etusivulle, ja eteen lävähti...\nDelivery sushia tokiolaisittain\nHirame-no-me · 17.01.2018Japani tunnetaan sushista, se on selvä. Vaikkei se varsinaisesti arkiruokaa olekaan, on sushinälkäisen helppo löytää haluamansa. Valinnan varaa...\nKatsauksia Japanin historiaan, osa 1: Jōmon-kausi\nHirame-no-me · 14.01.2018No niin, aloitellaanpas vihdoin sitä lupailemaani historiakatsausten sarjaa. Jotta en jumittaisi tämän enempää, koitan pitää tekstini vähemmän...\nKatsauksia Japanin historiaan, osa 0\nHirame-no-me · 03.01.2018Minun on jo pitempään pitänyt perehtyä tarkemmin Japanin historiaan. Tokihan siitä on tullut kaikenlaista luettua ajan mittaan, mutta jonkinlainen...\nHirame-no-me · 02.12.2017Marraskuu on Japanissa myöhäissyksyä, mutta toisin kuin Suomessa, aurinko paistaa ja lämmittääkin vielä mukavasti. Loka-marraskuu onkin suomalaisittain katsoen parhaita aikoja vierailla Japanissa, sillä...\nPahan onnen numeroita\nHirame-no-me · 22.11.2017Lienee tunnettu tosiasia, että länsimaissa kaihdetaan numeroita 13 ja 666, molemmat kun tuovat huonoa onnea. Lentokoneista saattaa puuttua 13. rivi tai paikka kokonaan, ja kerrostaloissa...\nSiirappia sokeridaikonista eli…\nHirame-no-me · 10.11.2017Kuka muistaa steviainnostuksen joitakin vuosia sitten? Sen piti olla vastaus ah, niin vaarallisen sokerin tilalle, niin makea ja silti terveellinen....\nHirame-no-me · 06.11.2017Ranskalainen parveke on käsite, josta kaikilla on jonkinlainen mielikuva. Sehän on siis lasinen ovi, joka ei johda mihinkään ja jonka edessä on kalteri. Hyvässä lykyssä kalteriin saa ujutettua pari kukkaruukkua ja...\nHirame-no-me · 27.10.2017Japanissa äänestettiin parlamenttivaaleissa viime sunnuntaina, kuten on voinut lukea jopa suomalaismedioista, joissa mainitaan pääministeri Aben...\nAmerikkalaishävittäjät ampuivat soihtuja Hiro...\nHirame-no-me · 19.10.2017Uutinen kuluneelta viikolta: Yhdysvaltain armeijan hävittäjät ampuivat soihtuja Hiroshiman kaupungin yläpuolella. Tämän on epäilty olleen...\nHirame-no-me · 06.07.2017Suomalaisessa tiedonvälityksessä on yksi kummallinen piirre. Minä katselen sitä tietenkin Japanin perspektiivistä, mutta pelkään pahoin että ongelma on paljon, paljon laajempi. Mediasta...\nPääministeri Abe haluaa (jälleen) poistaa per...\nHirame-no-me · 03.05.2017Maailmalla on tällä hetkellä hyvin erikoinen trendi: perustuslakien muuttamistrendi. Suomessa hallitus yrittää runnoa jatkuvasti erilaisia lakeja...\nHirame-no-me · 02.04.2017Maaliskuu on Japanissa vielä varhaista kevättä. Talvi kääntyy vähitellen kevääksi kuun loppua kohden. Lämpötilat ovat vielä alhaisia, päiväsaikaankin +9 ja +14 asteen tienoilla, välillä kylmempää ja välillä lämpimämpää....\nKirjan kannet piiloon\nHirame-no-me · 21.03.2017Japanissa pääsee harvemmin kurkistelemaan, mitä vierustoveri lukee. Kirjan kannet on nimittäin yleensä peitetty päällyspaperilla (カバー・ kabaa eli cover). Sitä kysyy jo kirjakauppias:...\nHirame-no-me · 11.03.2017Tänään on tullut kuluneeksi kuusi vuotta Sendain jättitsunamista, joka tappoi liki 16 000 ihmistä ja aiheutti Fukushiman ydinvoimalaonnettomuuden. Japanissa tapahtumiin viitataan nimellä Higashi nihon daishinsai eli...\nkuulumiset yhteistyö matkat automatka arki kylpylät yhdysvallat ahvenanmaa perhe majoitukset europe kansallispuisto vaellus henkilökohtaista risteily 2020 tanska portugali omatoimimatka norja


Karu paljastus pikaruokaravintoloiden leivistä – sisältävät kiisteltyä kemikaalia - MTV.fi\nKaru paljastus pikaruokaravintoloiden leivistä – sisältävät kiisteltyä kemikaalia\nLifestyle > Makuja Julkaistu 15.08.2016 09:05\nSubway-pikaruokaketju joutui vuonna 2014 keskelle kohua, kun paljastui, että ketjun leivissä käytettiin atsodikarbonamidi-ainetta, jota käytetään myös muun muassa joogamattojen valmistuksessa.\nSubway sai osakseen laajaa myllytystä, kun ketjun leivissä paljastettiin käytettävän atsoyhdisteisiin kuuluvaa kemikaalia. Kohun aikaan huomiotta kuitenkin jäi, ettei Subway ollut pikaruokaketjuista ainoa, joka kyseistä ainetta käytti. Delish-sivuston mukaan esimerkiksi McDonald's, Chick-fil-A, Wendy's, White Castle ja Jack in the Box pääsivät julkisuudessa pälkähästä, mikä tarkoittaa, että moni kuluttaja on nauttinut tietämättään kemikaalia useiden eri ravintoloiden tuotteiden välityksellä.\nBloombergin mukaan Dunkin’ Donuts luopui kemikaalin käytöstä osassa tuotteitaan, mutta jätti kemikaalin Texas toasteihinsa. Burger Kingin French toastissa kemikaalia on edelleen, kuten myös Arby’s-ketjun monissa eri tuotteissa.\nAtsodikarbonamidia käytetään muovin ja kumin valmistuksessa. Elintarviketeollisuudessa sitä käytetään jauhonparanteena. Euroopan Unionin alueella atsodikarbonamidin käyttö jauhonparanteena on kielletty.\nMaitotölkit herättävät vahvoja tunteita: Tämä kuva sai suomalaiset kohahtamaan 13.8.2016\nRaparperien toinen sato kypsyy juuri nyt – näin se kannattaa hyödyntää! 12.8.2016\nHittikarkkeihin uutuusmaku – ilahduttaa taatusti Harry Potterin ystäviä! 12.8.2016\nSalon K-citymarketin karkkiosastolla hillitön kyltti – henkilökunnalta rajua vinoilua 12.8.2016\nRaaka-aine, joka saa puolukan maistumaan metsämansikalta – lisää tätä hillon joukkoon! 14.8.2016\nViinimarjoista kaikki irti – yllättävä käyttötapa lehdille! 13.8.2016\nMihin aikaan aamusta kahvi pitäisi oikeasti nauttia? IS: Huoltamoyrittäjältä kipakka viesti – "Menkää sinne Prismaan..."\nSivumaku to 20.9.\nTätä et ole tullut ajatelleeksi! Tästä syystä McDonald’sin logo on väriltään punakeltainen\nPikaruokaravintolassa vierailu voi muuttaa elämäsi! Rakennusmiehen hyväsydämisellä teolla jo miljoonia silmäpareja – "hän on elävä legenda"\nMirkan perheen ravintolareissu päättyi puistattavaan yllätykseen – McDonald’sin hampurilaisen välistä paljastui sinne kuulumaton kaveri\nTarjoilijat paljastavat asiakkaidensa oudoimmat tilaukset – "Kaikki ryhtyivät nauramaan ja ottamaan kuvia"\nMTV selvitti: Kestosuosikit selvästi ylitse muiden – nämä ruoat maistuvat suomalaisille huvipuistossa\nPikaruokaravintola Burger Kingiltä hyväsydäminen teko: Halusi auttaa syöpäsairasta koiraa – päätti tarjota ilmaiset hampurilaiset koko loppuelämäksi\nKansainväliset ketjut yhdistävät voimansa – McDonald's ja Starbucks ainutlaatuiseen yhteistyöhön\n8 ruokaa, joista sydäntautilääkärit suosittelevat sinua luopumaan – karsi nämä ruokavaliostasi!


Mitkä conit? - Keskisuomalainen\nKolumnit 19.10.2013 03:06\nMitä ajattelet sanasta con? Onko se se outo tapahtuma, johon pikkutytöt kerääntyvät pinkeissä mekoissaan tai ihmeellisissä cosplay-asuissaan ihkuttamaan söpöjä japanilaisia? Voin itsekin myöntää ennen ajatelleeni näin, mutta mieleni on muuttunut täysin, kiitos paremman perehdytyksen ja kokemuksen.\nCon on lyhenne sanasta convention, kokoontuminen. Se on tapahtuma, jonne samoista aiheista kiinnostuneet ihmiset kokoontuvat kuuntelemaan paneeleja, tapaamaan samanhenkistä väkeä ja viettämään aikaa. Teemana on usein japanilainen populaarikulttuuri, kuten tapahtumissa Animecon, Desucon ja Tracon. Jyväskylälläkin on oma Katsudoconinsa.\nYksi conperinteistä on cosplay, siis costume play, joka suomennetaan pukuleikiksi tai naamiaisiksi. Miksi vain hahmoksi pukeutuminen on suotavaa ja aiheesta kilpaillaankin.\nPari viikkoa sitten kävin tutustumassa uuteen, Helsingissä pidettyyn Fanfestiin, joka keskittyi Japanin kulttuurin sijasta länsimaalaiseen viihteeseen ja fanikulttuuriin. Käsiteltyjä aiheita olivat esimerkiksi Doctor Who, Uusi Sherlock, Marvel ja Pokemon.\nJälkeenpäin voin sanoa tuon viikonlopun tunnelman olleen hintansa arvoinen. Kummat sarvipäiset hahmot, käsi kädessä kulkevat Dean ja Castiel Supernaturalista, sekä tuntemattomista kuvien ottaminen olivat täysin normaalia ja se oli mahtavaa vaihtelua tavan arkeen. Conit ovat tavallaan tilaisuus olla vapaampi sillä tekosyyllä että jakaa mielenkiinnon kohteen.\nJos siis löytää omia kiinnostuksenkohteita sivuavan conin, ei sitä kannata ohittaa. Yhteenkuuluvuuden tunne voittaa ennakkoluulot ja coneissa on helppo löytää uusia kiinnostavia asioita ja ystäviäkin. Ennakkoluulot musertuvat keltä vaan, joka ottaa aikaa mennä con-tapahtumaan ennen tuomitsemista.\nKirjoittaja opiskelee Lyseon lukion Pre IB -linjalla.


Pullon henki: Sommelierit esiin! Christina Suominen, Ravintola C\nTampereen ravintolakenttä on viimeisten viiden vuoden aikana monipuolistunut räjähdysmäisesti, ja laatu tuntuu nousevan edelleen silmissä. Tamperelaisista keittiömestareista puhutaan ja kirjoitetaan: Ilkka Isotalo, Arto Rastas, Heikki Ahopelto, MikaJaPekka ovat alan harrastajille tuttuja nimiä. Mutta kuika moni tietää, kuka on Mia Merta, Humberto Pulido-Garcés, Matti Kuukkanen-Fager tai Pasi Mamia?\nRavintola ilman sommelieria ja salihenkilökuntaa on ruokala, joten haluamme esitellä blogissa Tampereen parhaiden ravintoloiden sommeliereja. Heidän ansiostaan olemme saaneet aterioillamme loistavia viinejä ja joitakin aivan erityisiä, silmiä avaavia yhdistelmiä.\nAloitamme juttusarjan henkilöllä, jonka nimen moni tunnistaa. Christina Suominen ravintola C:stä nauttii laajaa arvostusta ravintola-alalla, ja hänen kykynsä luoda omintakeisia ja yllättäviä viini-ruokapareja on tunnettu. Kävimme haastattelemassa Suomista ja yritämme tässä välittää kuvaa hänen filosofiastaan, kokemuksestaan ja tietämyksestään.\nSuominen on maamme ensimmäisiä viiniammattilaisia. Hän on ensimmäinen 1990-luvun alkupuolella WSET-tutkinnon Suomessa suorittanut Sommelier. Christina Suomisen ajoi ravintola-alalle ilmeisesti perimä, sillä hänen suvussaan on aiemmissakin polvissa alan ihmisiä. Hän kertoo viettäneensä suuren osan lapsuudestaan ravintoloissa, joten lukion jäätyä kesken oli luonnollista hakeutua alalle kouluttautumalla ammattikoulussa kassatarjoilijaksi. Tämän jälkeen Suominen näki tilauksen juomaosaamiselle, kun ravintoloiden alkoholituotteiden hankinta vapautui monopolin ikeestä ja valikoima räjähti: Yhtäkkiä sai muutakin kuin liebfraumilciä, mutta kukaan ei tiennyt mistään mitään. Opinnot jatkuivat ensin Perhossa ja sitten WSET-tutkinnon parissa. Nykyään hän kertoo kouluttavansa itseään käymällä maistelemassa muiden sommelierien yhdistelmiä. Näin Suominen pyrkii välttämään samankaltaisuutta muiden kanssa ja pitämään oman tyylinsä.\nValmistuttuaan Suominen työskenteli Helsingin hotelleissa, joissa ilmapiiri oli kansainvälisempi. Tampereella työllistivät ensin Tampereen viinitukku, Teivon ravirata, Ravintola Tiiliholvi ja sitten ravintola Näsinneula.\nRavintola C sai alkunsa, kun Kaija ja Carlo Algeri myivät Rautatienkadulla pitkään pyörittämänsä ravintola Perlan. Näsinneulassa samaan aikaan työskennellyt Ilkka Isotalo oli jäämässä kotiin pienten lastensa kanssa, mutta mahdollisuus oman ravintolan pyörittämiseen vei voiton. Siten syntyi sommelierin ja keittiömestarin omistama ravintola C.\nSuomisen ja Isotalon vaalimat periaatteet ovat alusta alkaen olleet hyvä ruoka, viini ja palvelu. Niiden rinnalle nousivat pian ympäristö-ajattelu, eettisyys, luomu ja biodynaamisuus, kun ravintoloitsijat alkoivat pohtia kulutuskäyttäytymisen merkitystä tuleville sukupolville. 2008 alkaneen taantuman myötä muodostui yhteistyökuvioita paikallisten tuottajien kanssa, entistä enemmän alettiin tehdä asioita aivan alkutekijöistä ja raaka-aineita hankittiin luonnosta myös itse. Suominen painottaa kuitenkin, että tärkein periaate on aina raaka-aineen laatu ja muista tekijöistä voidaan joustaa tarvittaessa.\nViinejä ja ruokia Suominen kertoo yhdistävänsä lähinnä intuitiivisesti. Pitkän uran aikana päähän on ehtinyt karttua laaja kirjasto erilaisista viineistä ja tyyleistä, joten tietylle annokselle nousee nopeasti mieleen tiettyjä tuotteita. Perusperiaatteena on makuprofiili, joiden täytyy olla annoksella ja viinillä samat: esimerkiksi niin, että mauiltaan herkälle annokselle tulee yhdistää herkkä viini ja kulmikkaammalle annokselle voimakkaampi. Tämän lisäksi yhdistelmään voidaan sitten tuoda lisänyansseja aromeilla ja vastapareilla, kuten suolaisen ja makean yhdistämisellä. C:n ruoka on Christinan mukaan tasapainoista, joten se suosii siten tasapainoisia viinejä ja usein valkoisia ennen punaisia. Yhdistämisessä täytyy hänen mukaansa huomioida yhden annoksen lisäksi muu menukokonaisuus, ja C:ssä annoksille onkin mietitty eri vaihtoehtoja riippuen siitä syödäänkö ne osana laajempaa menua vai lyhyemmän kaavan mukaan.\nViime aikoina C:ssä on yhdistelty annoksille myös alkoholittomia tuotteita aiempaa tarkemmin. Christina kertoo, että myös keittiömestarin käsitys viinin vaikutuksesta ruokaan on kehittynyt, ja annoksia muokataankin hieman, jos asiakas ei halua viiniä sen kanssa. C:n keittiö myös luo annoksia Suomisen toiveiden mukaan, jos saataville tulee jokin huippuviini joka on sommelierin mielestä saatava listalle.Viini on Suomisen mukaan aina tehty tietystä syystä, ja tätä syytä pitää pyrkiä ymmärtämään ja ottaa se huomioon myös yhdistelmissä.\nKysyimme Suomiselta parasta hänen koskaan maistamaansa viiniä, mikä taisi olla näin pitkän uran tehneelle hölmö kysymys. Parasta viiniä hän ei pystynyt nimeämään, mutta kertoi että melko usein tulee maahantuojien valikoimasta vastaan pysäyttäviä, hyvin tehtyjä viinejä. Tästä keskustelu ajautuu siihen, miksi näitä tulee alkon valikoimasta vastaan äärimmäisen harvoin. Suominen arvelee syyksi monopolin tapaa hankkia suuri osa juomista suurilta toimijoilta. Valitettavana hän pitää myös sitä, että Alko olettaa kuluttajien maun tietynlaiseksi eikä uskalla ottaa valikoimaan 'standardista' poikkeavia tuotteita. Christina kertookin, että C:n viini-ruokayhdistelmistä saavat eniten irti juuri ne viinejä harrastamattomat, jotka heräävät näkemään mitä muuta on olemassa alkon standardin ulkopuolella.\nTämän hetken kiinnostavimpana suuntauksena viineissä Suominen pitää natural wine-kenttä, joka jakautuu kahtia tiukkoihin non-interventionisteihin ja vapaammin suhtautuviin, kuluttajaystävällisempiä viinejä valmistaviin natural wine movement-liikkeen jäseniin. Natural wine-termille ei ole hyvää suomenkielistä vastinetta, Suomisen mukaan ehdotettu 'alkuviini' ei terminä avaudu lainkaan. Nämä viinit vaativat hänen mukaansa aina seurakseen ruokaa, mikä korostaa sitä mihin viini on tarkoitettu: nautittavaksi aina seurassa ja hyvän ruuan kanssa.\nPitkän uran tehnyt sommelier kertoo ravintola-alan muuttuneen hänen aikanaan valtavasti. Merkittävimpiä muutoksia on ollut asiakkaan ja asiakaspalvelijan rajapinnan rikkoutuminen: Alkuvuosina asiakkaalle uskalsi hädin tuskin puhua, kun nykyään tuttavallinen jutustelu on täysin normaali käytäntö. Reseptiikassa keveys on noussut etualalle, mikä suosii viinivalintoina valkoisia. Toisaalta kalaruokiin on tuotu enemmän makua, mikä mahdollistaa punaisten yhdistämisen. Ruokalistojen nopeasyklisyys on mahdollistanut niiden supistumisen ja sesonginmukaisuuden, mikä on vähentänyt raaka-ainehävikkiä.\nViinikulttuurin osalta kehitys ei Suomisen mukaan ole ollut täysin toivottua: Ruokalehtien tiukat viinisuositukset ovat hänestä luoneet ihmisille kuvan, että viinin valinta on jotakin pelottavan vaikeaa. Auktoriteettiusko on suomalaisissa liian kovassa.\nSuominen arvelee, että alan tulevaisuutta leimaa ravintolassa syömisen arkipäiväistymistä ja matalan kynnyksen ravintolat, joissa voi syömässä ohimennen. Ystävien tapaamispaikkana toimivat jatkossa entistä enemmän ravintolat ja kahvilat kotien sijaan. Haastateltavamme uskoo, että näiden ravintoloiden on jatkossa pakko kiinnittää huomiota myös raaka-aineiden laatuun ja ruuan terveellisyytteen: Jos ihmiset syövät ravintolassa useita kertoja viikossa, ei ruoka voi olla sellaista että seuraukset näkee pian terveydessään. Ravintoloiden diversiteetti tulee myös edelleen kasvamaan kansainvälistymisen myötä.\nSuominen toivoo myös viranomaistaholta tukea ravintoloille. Hän ei vaadi kaikkien rajoitusten purkua, mutta perää positiivista suhtautumista. Nykyään viranomaistahon välittämä käsitys ravintoloista on moralisoiva ja alkoholiin suhtaudutaan lähes pyhää vihaa tuntien. Ruoka ja myös juoma ovat Christina Suomisen mukaan kulttuuria ja joskus jopa taidetta, joten miksei niitä voida tukea siinä missä muitakin kulttuurin aloja. Sosiaalisen syömisen terveysvaikutukset on tutkimuksinkin osoitettu, mikä myös tulisi ottaa ravintola-alaa kurittavissa viranomaispiireissä huomioon.\nIdolikseen C:n sommelier ilmoittaa Pekka Koirasen, joka on rauhallinen ja avoin persoona. Häneltä Suominen on oppinut tärkeimpänä ohjenuoranaan sen, että viinin ja ruuan yhdistäminen on luonnollinen asia, ei rakettitiedettä.\nSuominen itse on varmasti monen nuoren sommelierin idoli, joten kysyimme vinkkejä alalle haluavalle. Kirjoja pitää kuulemma lukea paljon: Kun tuntee hyvin maantiedettä, geologiaa, kemiaa ja biologiaa, niin oppii ymmärtämään alueiden ja viininvalmistustapojen merkityksen lopputuotteelle. Alalle haluavan kannattaa ilmoittaa nimensä mahdollisimman laajasti maahantuojille, liittyä viiniseuroihin ja osallistua kursseille, jotta pääsee maistamaan ja kartuttamaan omaa päänsisäistä kirjastoaan. Kaikesta maistetusta tulee tehdä muistiinpanoja. Täytyy omata myös itsekuria: Jos juotavaa on koko ajan tarjolla on riski alkoholisoitumiseen todellinen, kuten hän on joutunut lähipiirissäänkin todistamaan. Työstä saa kuitenkin paljon: se opettaa valtavasti, sillä matkoilla ja vierailuilla ymmärtää miten kiinni viinion alueiden satoja vuosia vanhassa kulttuurissa. Työhön liittyy myös aina pientä glamouria, ja asiakkaat ovat aina iloisia!\nOli kunnia saada haastatella Christina Suomista, joka on tarjoillut meillekin upeita viini-ruokakokemuksia. Jos kuvittelimme tietävämme ja ymmärtävämme jotain viinistä, teki hyvää kohdata ammattilainen, joka saa tuntemaan itsensä ekaluokkalaiseksi junnukiekkoilijaksi NHL-kaukalossa. Mutta onneksi näin, saamme edelleen palata C:n hämmästymään ja vaikuttumaan !\nMenkäähän muutkin, ette pety!\nLähettänyt Heikki klo 8.39\nTunnisteet: Christina Suominen, haastattelu, ravintola c, sommelier, viini, viini ja ruoka, viiniyhdistelmät.\nKipparin morsian / Minka 26. tammikuuta 2016 klo 11.42\nLoistava idea! Rakastan henkilötarinoita ja kun siinä samalla nostetaan esiin huippuosaajia, kombo on erinomainen. Kiitos!\nHeikki 26. tammikuuta 2016 klo 13.13\nAjateltiin että välillä jotain vaihtelua meidän amatöörimäisille wine noteille ja resepteille.\nJa juomaosaajat todellakin ansaitsevat näkyvyyttä enemmän kuin oikea media suo.


VUOKRASOPIMUKSEN IRTISANOMINEN - PDF\nDownload "VUOKRASOPIMUKSEN IRTISANOMINEN"\n1 VUOKRASOPIMUKSEN IRTISANOMINEN Koulukatu 19 Skolhusgatan PL 2 PB, Vaasa Vasa faksi/fax (06) , Pvm TÄYTÄ JA TULOSTA. Palauta allekirjoitettuna osoitteeseen: Koy Pikipruukki, Pl 2, Vaasa. VUOKRALAINEN / VUOKRALAISET Nimi Uusi osoite Postinumero ja -toimipaikka Puh. työ/koti Nimi Uusi osoite (jollei sama kuin edellä) Postinumero ja -toimipaikka Puh. työ/koti IRTISANOTTAVA HUONEISTO Osoite TILINUMERO VAKUUSMAKSUN PALAUTUSTA VARTEN Tilinumero ja tilin haltija AUTOPAIKAN IRTISANOMINEN Autopaikan / -hallin / -tallin numero IRTISANOMISAIKA JA -PÄIVÄ Vuokrasopimuksen irtisanomisaika on yksi (1) kokonainen kalenterikuukausi. Irtisanomisaika lasketaan sen kuun viimeisestä päivästä, jolloin irtisanominen tehdään. Vuokrasopimus päättyy irtisanomisajan kuluttua irtisanomispäivästä. Mikäli irtisanominen toimitetaan postitse, faxilla tai sähköpostin liitteenä tulee lähetyksen päiväyksen olla irtisanomiskuukaudella. VUOKRAN MAKSU Irtisanomisajalta on maksettava vuokra, vaikka muutto tapahtuisikin ennen sopimuksen päättymistä. AVAINTEN PALAUTUS Kaikki vuokranantajalta saadut avaimet palautetaan vuokranantajan toimistolle viimeistään vuokrasopimuksen päättymisen jälkeisenä seuraavana arkipäivänä klo mennessä. Mikäli kaikkia avaimia ei palauteta, vastaa vuokralainen lukituksen sarjamuutoksen aiheuttamista kustannuksista. HUONEISTON NÄYTTÖVELVOLLISUUS Kun huoneisto on irtisanottu, on vuokralaisella velvollisuus esitellä huoneistoa sovittuna ajankohtana. Vuokranantaja saa luovuttaa vuokralaisen puhelinnumeron mahdolliselle seuraavalle vuokralaiselle esittelyajan sopimista varten. HUONEISTON SIIVOUS Poismuuton yhteydessä vuokralaisen tulee siivota huoneisto huolella. Lisäksi huoneisto ja mahdolliset verkkokomerotilat tulee tyhjentää sekä koota astianpesukonekaappi mikäli se on purettu. Huoneistoon tulee jättää varusteluun kuuluva verkkopääte ja sen osat. Vuokralainen vastaa edellä mainittujen asioiden laiminlyömisestä aiheutuneista kuluista. POISMUUTTO-OHJEET Irtisanoutumislomakkeen mukana vuokralainen on saanut poismuutto-ohjeet, joita hän sitoutuu noudattamaan. Vuokralainen vastaa kaikista niistä kuluista, jotka aiheutuvat poismuutto-ohjeiden laiminlyömisestä. Kukin vuokrasopimuskumppani voi irtisanoa sopimuksen ainoastaan omalta osaltaan. Irtisanominen tulee suorittaa aina kirjallisesti, henkilökohtaisella allekirjoituksella varustettuna. Päiväys / 20 Allekirjoitus / Allekirjoitukset Nimen selvennys Nimen selvennys\n3 HUONEISTON MUUTTOSIIVOUS Huoneiston muuttosiivous on tehtävä ennen avainten luovutusta. Siivous tehdään siten, että uusi vuokralainen voi ottaa huoneiston helposti käyttöönsä. Tämä on huomaavaista ja kohteliasta uutta asukasta kohtaan. Jos muuttaja laiminlyö siivouksen osittain tai kokonaan, peritään siivouksesta aiheutuneet kulut vakuudesta. Muuttosiivouksessa on kiinnitettävä erityistä huomiota seuraaviin asioihin: Keittiö: Jääkaapin ja pakastimen sulatus huolellisesti, etteivät vedet valu lattialle. Jätä kaappien ovet puhdistuksen jälkeen auki. Jääkaapin, pakastimen ja lieden pesu sisä- ja ulkopuolelta sekä niiden taustojen puhdistus. Keittiökaappien- ja laatikoiden puhdistus sisä- ja ulkopuolelta. Ilmanvaihtoventtiilin/liesikuvun ja sen rasvasuodattimen puhdistus. Kylpyhuone, sauna ja WC: WC-istuimen, käsienpesualtaan, suihkunurkkauksen/kylpyammeen puhdistus. Kaakelisaumojen ja kaakeleiden puhdistus. Lattiakaivon puhdistus. Saunan lauteiden, seinien ja lattian pesu. Ilmanvaihtoventtiilin puhdistus. Kaikki huoneet: Korvausilmaventtiilien ja pattereiden taustojen puhdistus. Kaappien ja hyllyjen puhdistus sisä- ja ulkopuolelta. Kaikkien lattiapintojen imurointi ja pesu, maalattujen seinien pesu sekä tahrojen poisto kaikilta pinnoilta. Ikkunoiden sisäpuolen pesu ja ikkunavälien imurointi. Varastotilojen mm. kellarikomeron sekä parvekkeen/terassin tyhjääminen ja siivoaminen. Muistathan, että olet vastuussa myös edelliseltä asukkaalta ostamistasi tavaroista. Älä jätä mitään tavaraa tai roskia asuntoon!\n4 Käytöstä poistettuja huonekaluja, televisioita, elektroniikkaa yms. ei missään tapauksessa saa viedä talon jäteastioihin, vaan ne on toimitettava suoraan kaatopaikalle! AVAIMET Avaimet tulee palauttaa toimistolle viimeistään irtisanoutumislomakkeeseen merkittynä ajankohtana. Mikäli kaikkia vastaanotettuja avaimia ei palauteta, veloitamme asukkaalta lukituksen sarjamuutoksesta korjaushinnastomme mukaisen kulun. SÄHKÖ JA MUUT MUUTTOILMOITUKSET Asukkaan on itse irtisanottava sähkösopimus sähköntoimittajalleen. Muuttoilmoitus on tehtävä väestörekisterikeskukseen viikon kuluessa muutosta. Postin kanssa voit tehdä osoitteenmuutoksen lisäksi jälleenlähettämissopimuksen. Muutosta tulee ilmoittaa myös mm. pankille, vakuutusyhtiölle ja puhelinlaitokselle. VALAISIMET & ASTIANPESUKONE Palautathan valaisimien kattopistokkeet/sokeripalat alkuperäiseen kuntoon. Mikäli olette poistaneet kaapin esimerkiksi astianpesukonetta varten, tulee se asentaa takaisin paikoilleen. Astianpesukoneen molemmat putket (tulo- ja poistoputki) on aina tulpattava kiinni. Rikkoontuneen kaapin, kattorasioiden korjauksen tai paikalleen asennuksen kustannuksista vastaa asiakas. VAKUUS Vakuusmaksu palautetaan noin kuukauden sisällä vuokrasopimuksen päättymisestä, mikäli kaikki vuokrasopimuksen velvoitteet ovat tulleet täytetyksi. Vakuuden palauttamisesta tai mahdollisesta velkomisesta toimitetaan aina kirjallinen ilmoitus vakuuden antajalle, mikäli hän on hyvän vuokratavan mukaisesti toimittanut meille uuden osoitteensa.\n5 HUOM! Tarkistathan, että asuntoon jää joko datakaapeli, modeemipaketin osat tai reititinpaketti riippuen siitä mikä yhteys on kohteessanne käytössä. Kiitos!\n6 LAAJAKAISTA / DATAKAAPELI Tarkistathan, että seuraava osa jää asuntoon muuttaessasi sieltä pois. Kiitos! 1. Datakaapeli Huolehdithan, että datakaapelin osa jää asuntoon. Mikäli osaa ei ole asunnossa poismuuttosi jälkeen, tullaan siitä laskuttamaan. Emme lunasta datakaapelia takaisin poismuuton jälkeen.\n7 MODEEMIPAKETTI Tarkistathan, että seuraavat kuvan 1 tai 2 osat jäävät asuntoon muuttaessasi sieltä pois. Kiitos! Kuva 1. Modeemipaketti Cisco EPC Kuva 2. Modeemipaketti Cisco EPC Modeemi Cisco EPC Verkkolaite 3. Datakaapeli 4. Liitosjohto 5. Haaroituskappale 1. Modeemi Cisco EPC Verkkolaite 3. Datakaapeli 4. Liitosjohto 5. Haaroituskappale Huolehdithan, että modeemipaketin osat jäävät asuntoon. Mikäli osia ei ole asunnossa poismuuttosi jälkeen, tullaan niistä laskuttamaan. Emme lunasta osia takaisin poismuuton jälkeen.\n8 LAAJAKAISTA / REITITINPAKETTI Tarkistathan, että seuraavat osat (kuva 1 TAI kuva 2) jäävät asuntoon muuttaessasi sieltä pois. Kiitos! Jokaisessa asunnossa tulee olla kuvan 1 TAI 2 mallinen reititin ja siihen kuuluvat osat. Kuva 1: Kuva 2: - Reititin - Reititin - Virtalähde - Virtalähde - Datakaapeli - Datakaapeli Huolehdithan, että reititinpaketin osat jäävät asuntoon. Mikäli osia ei ole asunnossa poismuuttosi jälkeen, tullaan niistä laskuttamaan. Emme lunasta osia takaisin poismuuton jälkeen.